ΑΡΩΜΑΤΙΚΑ ΦΑΡΜΑΚΕΥΤΙΚΑ ΦΥΤΑ ΚΑΙ ΚΟΙΝΟΤΙΚΕΣ ΕΝΙΣΧΥΣΕΙΣ\nΜέχρι το 1981 εφαρμοζόταν Εθνική Πολιτική για τον κλάδο ΑΦΦ, με καθορισμό παρέμβασης και την απορρόφηση της παραγωγής από τους συνεταιρισμούς ως φορείς παρέμβασης, με την εγγύηση Δημοσίου. Έτσι έγινε εκτόξευση της καλλιέργειας των ΑΦΦ με 50.000 στρέμματα σε 16 είδη. Η αδυναμία των συνεταιρισμών με συνεχή διαχειριστικά ελλείμματα είχε ως συνέπεια την κατάργηση της πολιτικής και την υποχώρηση του κλάδου.\nΜε την ένταξη της χώρας μας στην Ευρωπαϊκή Ένωση (τότε ΕΟΚ), υπήρχαν επιδοτήσεις σε κλάδους που εντάχθηκαν σε κοινές οργανώσεις αγοράς (ΚΟΑ) σε αντίθεση με τα ΑΦΦ που εξαιρέθηκαν από όλες τις ΚΟΑ .\nΤα ΑΦΦ λοιπόν μέχρι πρόσφατα (2014) δεν ελάμβαναν κοινοτικές ενισχύσεις (επιδοτήσεις) και μόλις το 2015 με την νέα ΚΑΠ (Κοινή Αγροτική Πολιτική) 2014-2020, καν. (ΕΕ) 1307/2013 και καν. (ΕΕ) 1306/2013 του Ευρωπαϊκού Κοινοβουλίου και του Συμβουλίου, άρχισαν να επιδοτούνται. Υπόψη όμως με την προηγούμενη ΚΑΠ (καν.1782/2003) ενώ δεν εξεδόθηκαν δικαιώματα για τα ΑΦΦ, γιατί δεν ελάμβαναν επιδοτήσεις την ιστορική περίοδο 2000 -2002, ενεργοποιούσαν όμως δικαιώματα.\nΜε την έκδοση της ατομικής πράξης προσδιορισμού προσωρινών δικαιωμάτων βασικής ενίσχυσης αρχές Δεκεμβρίου, η ΕΑΦΦΕ διαπίστωσε ότι τα ΑΦΦ εντάχθηκαν στη περιφέρεια των αρόσιμων καλλιεργειών (ΠΕ2), ενώ υπήρχε η υπόσχεση από την προηγούμενη πολιτική ηγεσία του υπουργείου (ΥΠΑΑΤ) για ένταξη στη περιφέρεια των μόνιμων - δενδρωδών καλλιεργειών (ΠΕ3).\nΗ ΕΑΦΦΕ υπέβαλλε αίτημα στο Υπουργείο και τον ΟΠΕΚΕΠΕ γιατί τα περισσότερα ΑΦΦ είναι πολυετείς καλλιέργειες να ενταχθούν στη ΠΕ3 περιφέρεια και επί πλέον στις συνδεδεμένες ενισχύσεις.\nΥπόψη ότι το 2017 θα ακολουθήσει ενδιάμεση αναθεώρηση της τρέχουσας ΚΑΠ 2014 - 2020 για παραλήψεις - αδυναμίες κ.λ.π.


Θεραπεία μέσω Τεχνών\nΗ θεραπεία μέσω Τέχνών περιλαμβάνει τεχνικές τόσο του Ψυχοδράματος, όσο και της Δραματοθεραπείας. Το παιχνίδι, η αναπαράσταση, η συμβολοποίηση, η εκδραμάτιση και ο αυτοσχεδιασμός είναι ορισμένα από τα μέσα θεραπείας που χρησιμοποιούνται.\nΙδρυτής του Ψυχοδράματος είναι ο Jacob Levy Moreno, ψυχίατρος στα χρόνια του Sigmund Freud που παρατηρούσε το παιχνίδι των παιδιών στα πάρκα της Βιέννης και έβλεπε πόσο εύκολα έμπαιναν σε ρόλους. Με αφορμή αυτό δημιούργησε το θέατρο του αυθορμητισμού. Έλεγε χαρακτηριστικά στον Freud: "Εσύ αναλύεις τα όνειρα τους, εγώ τους δίνω τη δυνατότητα να ονειρευτούν ξανά."\nΤο Ψυχόδραμα επικεντρώνεται στην αναπαράσταση και τη συμβολοποίηση καταστάσεων της ζωής που μας απασχολούν, μας δυσκολεύουν, μας δημιουργούν δυσάρεστα συναισθήματα και θέλουμε να τα διαχειριστούμε με τέτοιο τρόπο ώστε να ζούμε μια πιο λειτουργική και ευτυχισμένη ζωή. Η ψυχοθεραπεία είναι μια μακρόχρονη διαδικασία που απαιτεί σεβασμό, αφοσίωση και συνέπεια προς τον εαυτό και τη διαδικασία. Για να μπορέσει ο/η θεραπευόμενος/η να φτάσει στα αίτια των προβλημάτων και να αλλάξει / εξελίξει πυρηνικές πεποιθήσεις που οδηγούν σε πάγιες συμπεριφορές απαιτείται χρόνος. Το θετικό της διαδικασίας του Ψυχοδράματος είναι ότι μέσω της δράσης οι συνειδητοποιήσεις γίνονται πιο προσβάσιμες και απτές και επέρχεται η κάθαρση και η ανακούφιση σε βαθύτερο επίπεδο.\nΟρισμένα μέσα και τεχνικές που χρησιμοποιούνται στο Ψυχόδραμα είναι τα εξής: δαχτυλοκουκλάκια, αντικείμενα, φωτογραφίες, κέρματα, ζωγραφική, τεχνική άδειας καρέκλας, τεχνική αντιστροφής ρόλου. Ανάλογα με τη συμβολοποίηση και τη «σκηνική δράση» που κρίνει ο Ψυχοδραματιστής - Ψυχοθεραπευτής ότι θα βοηθήσει το θεραπευόμενο επιλέγεται και το κατάλληλο μέσο.\n«Αν ο 20ος αιώνας ήταν ο αιώνας της ψυχανάλυσης, ο 21ος είναι ο αιώνας του ψυχοδράματος» έλεγε με βαθιά πίστη ο Moreno, καθώς προέβλεπε πως αυτή η εποχή της υπερπληροφόρησης δημιουργεί την ανάγκη για δράση / πράξη και όχι για ανάλυση. Η ψυχή σε δράση δεν κολλάει, προχωράει.\nH Δραματοθεραπεία αποτελεί μακρόπνοη ψυχοθεραπεία και έχει τις ρίζες της στο Θέατρο. Βασίζεται στις θεωρίες του ιδρυτή του Ψυχοδράματος Jacob Levy Moreno, μεγάλων θεατρικών διδασκάλων όπως ο Antonin Artaud και o Jerzy Grotowski, αλλά και ψυχαναλυτών όπως ο Carl Jung.\nΚάτω από αυτούς τους όρους εξέλιξης, δημιουργήθηκε το 1959 στην Αγγλία ο όρος Δραματοθεραπεία από τον Peter Slade. Θα μπορούσαμε να την ορίσουμε ως τη συστηματική χρήση δραματικών και θεατρικών μεθόδων με σκοπό τη θεραπεία. Από τότε, ο κλάδος αυτός εξελίσσεται διαρκώς, ενώ στην Ελλάδα ιδρύεται ο πρώτος Σύλλογος Δραματοθεραπευτών τη δεκαετία του ’80.\nΟι τεχνικές που μπορούν να χρησιμοποιηθούν στη Δραματοθεραπεία περιλαμβάνουν το παίξιμο ρόλων, την δημιουργία και εκδραμάτιση ιστοριών, την κίνηση, τη ζωγραφική, τη δημιουργία και χρήση μάσκας, τον αυτοσχεδιασμό, την επεξεργασία κι εκδραμάτιση κειμένων όπως ποιημάτων, μύθων, θεατρικών έργων. Σε συνδυασμό με την Ψυχοδυναμική Ψυχοθεραπεία και με αφετηρία το εδώ και τώρα, δίνεται έμφαση στις πρώιμες εμπειρίες του ατόμου, που φαίνεται να επαναλαμβάνονται και άρα να διαιωνίζονται, καθορίζοντας τη δομή του ψυχισμού του.\nTο δυνατό σημείο της Δραματοθεραπείας είναι η άμεση σχέση που έχει με το θέατρο, το οποίο από τα αρχαία χρόνια γνωρίζουμε ότι δρα θεραπευτικά. Αξίζει να επισκεφθούμε τα Ασκληπιεία που βρίσκονται δίπλα από τα αρχαία θέατρα, όπως αυτό της Επιδαύρου. Το θέατρο συνδέεται άμεσα με το παιγνίδι, με την έμφυτη ικανότητα του ανθρώπινου είδους να παίζει ρόλους. Ο ρόλος είναι πολύπλευρος, εν μέρει κοινωνικά επίκτητος και θεμελιώδης για τη δόμηση της ανθρώπινης προσωπικότητας.\nΣε μία κουλτούρα πολλαπλών επιλογών έχουμε ανάγκη έναν τρόπο για να συλλογιζόμαστε ή να υποδυόμαστε τα διάφορα επιμέρους κομμάτια. Ενας τρόπος είναι ο ρόλος.\nΕνδιαφερθήκατε για Θεραπεία μέσω Τεχνών


Μαχαίρι σεφ 24 εκατ. από δαμασκηνό ατσάλι Tojiro-Pro DP Damascus Steel\nΤο Tojiro-Pro DP Damascus Steel της Tojiro αποτελεί τον άρτιο συνδυασμό της ιαπωνικής παράδοσης & δεξιοτεχνίας και του δυτικού στυλ & τεχνογνωσίας προσφέροντας σας ένα ξεχωριστό, αξιόπιστο εργαλείο.\nΈνα μαχαίρι που θα αγαπήσετε λόγω της γνωστής ιαπωνικής αιχμηρότητας και της κατασκευής από δαμασκηνό ατσάλι, αλλά και λόγω της καινοτομίας όσον αφορά τον σχεδιασμό του αφού είναι μονοκόμματο, με λαβή δυτικού τύπου.\nΛαβή δυτικού τύπου από Eco-Wood\nΤο μαχαίρι σεφ είναι το αγαπημένο μαχαίρι κάθε επαγγελματία αλλά και ερασιτέχνη μάγειρα, και όχι άδικα. Έχει ίσως τις περισσότερες χρήσεις από κάθε άλλο μαχαίρι της κουζίνας, αφού μπορείτε να το χρησιμοποιήσετε για να κόψετε μεγάλες μερίδες, να ψιλοκόψετε ή να τεμαχίσετε από λαχανικά και φρούτα μέχρι κρέας και ψάρι. Η φαρδιά του λάμα και η κυρτή του λεπίδα το κάνουν ιδανικό για γρήγορο ψιλοκόψιμο μέσω της γνωστής λικνιστής κίνησης. Το πάχος της λάμας στη ράχη είναι αρκετό για να σας δώσει το βάρος και τη δύναμη που χρειάζεστε, ενώ το μήκος της καλύπτει ένα μεγάλο εύρος καθημερινών εργασιών.\nΗ λάμα του Tojiro-Pro DP Damascus Steel είναι κατασκευασμένη από δαμασκηνό ανοξείδωτο ατσάλι, φημισμένο στους αιώνες για την αιχμηρότητα και ανθεκτικότητά του, αλλά και για την εντυπωσιακή όψη που δημιουργούν τα χαρακτηριστικά "νερά" του και κάνουν κάθε μαχαίρι κυριολεκτικά μοναδικό. Πιο συγκεκριμένα, ο πυρήνας της λάμας αποτελείται από το καινοτόμο γιαπωνέζικο κράμα ανοξείδωτου ατσαλιού VG10, χαρακτηριστικό για τη σκληρότητά του χάρη στο κοβάλτιο που περιέχει, το οποίο περικλείεται από ξεχωριστά στρώματα δαμασκηνού ατσαλιού, ενισχύοντας έτσι τη σκληρότητα και την ανθεκτικότητα του μαχαιριού. Κάθε μαχαίρι της σειράς ακονίζεται στο χέρι από έμπειρους Γιαπωνέζους τεχνίτες και στις δύο πλευρές του στις 15°, προκειμένου να παραλάβετε ένα απόλυτα αιχμηρό μαχαίρι.\nΕργονομική λαβή δυτικού τύπου\nΤο πρώτο μέρος του μαχαιριού με το οποίο έρχεστε σε επαφή είναι η λαβή του. Η λαβή του Tojiro-Pro DP Damascus Steel δίνει την αίσθηση σταθερού κρατήματος λαβής ευρωπαϊκού τύπου. Είναι κατασκευασμένη από Eco-Wood, ένα υλικό κατασκευής που αποτελεί ένα κράμα ιδιαίτερα ανθεκτικό στη συνεχή και σκληρή χρήση. Η μοναδική αυτή λαβή κάνει τη χρήση του μαχαιριού ιδιαίτερα άνετη και προσφέρει ένα γερό, σταθερό κράτημα και απόλυτη ισορροπία.\nΣυλλογή TOJIRO-PRO DP DAMASCUS STEEL\nΚωδικός Προϊόντος: F-656\nΜαχαίρι Σεφ 21 Εκ. από Δαμασκηνό Ατσάλι - Tojiro-Pro Dp Damascus Steel\nΜαχαίρι Τεμαχισμού 24 εκ. από Δαμασκηνό Ατσάλι-Tojiro-Pro DP Damascus Steel\nLa Germania PRM6 4C 81 C X\nΗ σειρά Prima από την La Germania, μοντέρνα αλλά ταυτόγχρονα και κλασική, έρχεται να δώσει στην κουζ..\nΧωρίς ΦΠΑ: 716,13€\nΜαντεμένια Στρόγγυλη Πλάκα Ψησίματος / Σερβιρίσματος 23.5 εκ. - Lodge\nΣτρογγυλή πλάκα ψησίματος - σερβιρίσματος από 100% μαντέμι. Κατάλληλο τόσο για επαγγελματική όσο και..\nΠώς να κόψετε τη πίτσα σαν επαγγελματίας;Χρησιμοποιώντας ένα επαγγελματικό κόφτη πίτσας. Εύκολο στη ..\nΤο τέλειο αξεσουάρ για το δίσκο συλλογής. Το λίπος που στάζει απορροφάται, καθιστώντας το έργο καθαρ..\nΗλεκτρική Σούβλα Weber για Ψησταριές Κάρβουνου 57 εκ.\nΒάλτε το ψητό χοιρινό, το κοτόπουλο ή το αρνίσιο μπούτι στη σούβλα και αφήστε την να γυρίζει κάτω απ..


Έλμεν - Ξενοδοχεία\nΈλμεν: Αναζήτηση ξενοδοχείων\nΈλμεν: Πότε επισκέπτεστε αυτόν τον προορισμό;\nΔείτε ξενοδοχεία για Έλμεν στο χάρτη\nΈλμεν: Εξερευνήστε την πόλη\nΑν θέλετε να βρείτε ένα νέο αγαπημένο προορισμό, μην ψάχνετε άλλο. Οι επισκέπτες δεν θα βρουν πολλά αξιοθέατα στην περιοχή (Έλμεν), όμως δεν θα χρειαστεί να πάνε μακριά, για να επισκεφτούν μέρη όπως: Λίμνη Vilsalpsee και Τελεφερίκ Joechelspitz. Όσο είστε στην πόλη, μη χάσετε την ευκαιρία να δείτε και άλλα αξιοθέατα, όπως: Καταφύγιο Φύσης Naturparkhaus Klammbruecke - Naturpark Tiroler Lech.\nΈλμεν: Πού να μείνετε\nΕίτε σκοπεύετε να μείνετε πολύ, είτε μόνο για ένα σαββατοκύριακο, ο προορισμός αυτός (Έλμεν) διαθέτει το κατάλληλο ξενοδοχείο για εσάς. Μπορείτε να βρείτε έως και 177 προσφορές για καταλύματα στην περιοχή (Έλμεν) στη Hotels.com, ορισμένα εκ των οποίων με έκπτωση έως και 30%. Έχουμε τιμές δωματίων που ξεκινούν από 36 USD τη νύχτα και παρακάτω θα βρείτε τα ξενοδοχεία αναλυτικά με βάση την αξιολόγηση με αστέρια σε Έλμεν, καθώς και στη γύρω περιοχή:\n• 23 Ξενοδοχεία 5 αστέρων από 115 EUR την ημέρα\n• 110 Ξενοδοχεία 4 αστέρων από 55 EUR την ημέρα\n• 104 Ξενοδοχεία 3 αστέρων από 42 EUR την ημέρα\n• 6 Ξενοδοχεία 2 αστέρων από 51 EUR την ημέρα\nΈλμεν: Τι να δείτε στη γύρω περιοχή\n• Λίμνη Vilsalpsee (14 χλμ. από το κέντρο της πόλης)\n• Τελεφερίκ Joechelspitz (14,5 χλμ. από το κέντρο της πόλης)\nΈλμεν: Πότε να πάτε


Ημιαυτόματη Καραμπίνα Breda B12iS - Artemis-Sport\nΚοντάκι-Πάπια Επιλεγμένα ξύλα καρυδιάς με φινίρισμα λαδιού στο χέρι. Ιδιαίτερη χάραξη για καλύτερο χειρισμό του όπλου.\nΦινίρισμα βάσης Η βάση έχει υποστεί αμμοβολή και μαύρη ανοδίωση. Οι χαράξεις B12i S και το λογότυπο της εταιρίας είναι γεμισμένο στο χέρι με ασημί μελάνι.\nΔιαθέσιμα μήκη καννών 71 cm και 76 cm με υπερυψωμένη κωνική ρίγα από 8 mm σε 10 mm. Κώνος συναρμογής 9 cm για μείωση της ανάκρουσης\nΣυνοδεύεται με πλαστική βαλίτσα ABS, 3 τσοκ έσω-έξω (IM, M, IC), κλειδί τσοκ και αποσπώμενοιυς αορτηριούχους.


Νέα εισβολή ληστών σε διαμέρισμα στη Γλυφάδα\nΑλλη μία εισβολή κακοποιών σε διαμέρισμα πολυκατοικίας από ανασφάλιστη μπαλκονόπορτα, έγινε χτες τα ξημερώματα στη Γλυφάδα.\nΑλλη μία εισβολή κακοποιών σε διαμέρισμα πολυκατοικίας από ανασφάλιστη μπαλκονόπορτα, έγινε χτες τα ξημερώματα στη Γλυφάδα. Αλλη μία εισβολή κακοποιών σε διαμέρισμα πολυκατοικίας από ανασφάλιστη μπαλκονόπορτα, έγινε χτες τα ξημερώματα στη Γλυφάδα.\nΟι δράστες τρύπωσαν στο διαμέρισμα 43χρονης, την ώρα που αυτή κοιμόταν, και έκλεψαν τα κλειδιά του αυτοκινήτου της. Εν συνεχεία κατέβηκαν στην πιλοτή της πολυκατοικίας και αφού έκλεψαν το αυτοκίνητο της γυναίκας, εξαφανίστηκαν. Η κλοπή έγινε αντιληπτή το πρωί, όταν η 43χρονη ξύπνησε και διαπίστωσε ότι έλειπαν από το σπίτι τα κλειδιά του αυτοκινήτου. Δεν άργησε να διαπιστώσει στη συνέχεια ότι και το αυτοκίνητό της είχε κλαπεί.\nΗ αστυνομία δεν μπορεί να αποκλείσει το ενδεχόμενο ότι και αυτή η εισβολή έγινε από τη συμμορία των ληστών με τα καλάσνικοφ. Το γεγονός ωστόσο ότι η 43χρονη δεν είδε τους δράστες και τον οπλισμό τους, αφήνει όλα τα ενδεχόμενα ανοιχτά.\nΗ συμμορία με τα καλάσνικοφ είχε χτυπήσει στην ίδια περιοχή 24 ώρες νωρίτερα, σε σπίτι τετραμελούς οικογένειας.


FC Barcelona HB CB Ciudad de Logroño ζωντανά αποτελέσματα, livescore και live streaming - SofaScore\nFC Barcelona HB - CB Ciudad de Logroño Ζωντανά αποτελέσματα, livescore και live streaming\nΗμερομηνία έναρξης: 5 Μαρ 2021 7:00 μ.μ.\nFC Barcelona HB CB Ciudad de Logroño ζωντανά αποτελέσματα (και ζωντανή μετάδοση, live streaming βίντεο του αγώνα) ξεκινάνε την 5 Μαρ 2021 στις 7:00 μ.μ. ώρα UTC στο Copa del Rey - Spain. Στο SofaScore ζωντανά αποτελέσματα μπορείτε να βρείτε όλα τα προηγούμενα αποτελέσματα μεταξύ του/της FC Barcelona HB και CB Ciudad de Logroño. Οι σύνδεσμοι του/τηςFC Barcelona HB εναντίον CB Ciudad de Logroño με τα Στιγμιότυπα βρίσκονται στην καρτέλα "Μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείτε να παρακολουθήσετε FC Barcelona HB εναντίον CB Ciudad de Logroño σε ζωντανή μετάδοση εάν μέλος της U-TV, της καλύτερης ιντερνετικής στοιχηματικής εταιρίας που έχει κάλυψη περισσότερες από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της U-TV μπορείς να παρακολουθήσεις τον Handball αγώνα FC Barcelona HB CB Ciudad de Logroño στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της U-TV μπορούν να ιδωθούν στην κατηγορία Handball ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nCB Ciudad de Logroño ζωντανά αποτελέσματα, πρόγραμμα και σκορ\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως 'SofaScore'. Εγκαταστήστε την εφαρμογή του SofaScore και ακολουθείστε FC Barcelona HB CB Ciudad de Logroño live score στο κινητό σας τηλέφωνο!\n*Σημαντική σημείωση – Το SofaScore.com σε συνεργασία με την U-TV προσφέρει πάνω από 140,000 ζωντανές μεταδόσεις γεγονότων ετησίως. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως διαφέρουν σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην U-TV και βάλετε χρήματα στον λογαριασμό σας για να δείτε FC Barcelona HB CB Ciudad de Logroño ή οποιοδήποτε άλλο συγκεκριμένο γεγονός μέσω του ζωντανού stream της U-TV, συνιστάται να ελέγξετε με την U-TV, εάν μπορείτε να δείτε το stream αυτού του γεγονότος, στη τοποθεσία διαμονής σας.


Bookstars :: Εννοιολογικές προσεγγίσεις στην επιχειρηματικότητα καινοτομίας - Κακούρης Αλέξανδρος\nΤιμή Web : € 33,02 (-10%) € 29,72\nΠεριγραφή : Η επιχειρηματικότητα είναι το συνώνυμο της καινοτομίας; Πολλοί θα διαφωνήσουν. Κάθε εφεύρεση οδηγεί σε καινοτομία; Κι εδώ υπάρχει σίγουρα διαφωνία. Ποιός καθορίζει μια επιχειρηματική ευκαιρία; Η "αγορά" φαίνεται να έχει τη δική της δυναμική, την οποία ανιχνεύουν οι επίδοξοι επιχειρηματίες. Πόσο μπορούν όμως να την επηρεάσουν και πόσο "ανθρώπινο" είναι το όλο φαινόμενο εντέλει;\nΗ μακρά συζήτηση στα θέματα αυτά ξεκίνησε τη δεκαετία του '30 και συνεχίζεται αμείωτη στις μέρες μας. Ολοένα και νέες μορφές επιχειρηματικότητας και καινοτομίας αναδύονται, προσπαθώντας να αξιώσουν ενδιαφέρουσες επαναδιαπραγματεύσεις στα ζητήματα αυτά και σε όσα όλοι μας αυθόρμητα πιστεύουμε γύρω από αυτά, μετέχοντας στο κοινωνικοοικονομικό γίγνεσθαι. Σήμερα η επιχειρηματικότητα καινοτομίας, συν τοις άλλοις, εισέρχεται στην ακαδημαϊκή διδασκαλία και πρακτική. Οι νέοι, ανεξάρτητα με το αν θα αναλάβουν επιχειρηματικές πρωτοβουλίες, ζητούν τη συστηματική επιστημονική ανίχνευση και την κατανόηση του πεδίου το οποίο θεωρήθηκε, εν πολλοίς, ίδιον του ανθρώπου. Στο αίτημα αυτό δεν στοχεύουμε φυσικά να απαντήσουμε. Προσπαθούμε ωστόσο να συμβάλλουμε στην οριοθέτηση εννοιών και προσεγγίσεων οι οποίες αποτελούν ζωντανό αντικείμενο συζήτησης, συμφωνίας ή αντιπαράθεσης, στη διεθνή βιβλιογραφία.\nΣυγγραφείς: Κακούρης Αλέξανδρος Πόλη / Χώρα έκδοσης: Αθήνα\nΈτος Εκδοσης : 2010 ISBN: 9789605312619


Ο ESM θα ελέγχει και θα διαχειρίζεται κατά την κρίση του το «μαξιλάρι» με τα ταμειακά διαθέσιμα\n26/06/2018, 17:46 3\nΟ Ευρωπαϊκός Μηχανισμός Σταθερότητας προτείνει όρους που θα του επιτρέπουν ανά πάσα στιγμή να αποφασίζει για τη χρήση του μαξιλαριού διαθεσίμων αφότου εκταμιευθεί\nΈνα πλέγμα από δικλείδες ασφαλείας επιθυμεί να προσθέσει κατά τις πληροφορίες ο Ευρωπαϊκός Μηχανισμός Σταθερότητας (ESM) στη δόση των 15 δισ. Ευρώ που ενέκρινε το Eurogroup της 21ης Ιουνίου.\nΟυσιαστικά ο ESM εμφανίζεται να προτείνει όρους που θα του επιτρέπουν ανά πάσα στιγμή να αποφασίζει για τη χρήση του μαξιλαριού διαθεσίμων, ακόμη και την ανακατανομή του, αφότου αυτό εκταμιευθεί.\nΟι δικλείδες αυτές περιλαμβάνονται, πάντα σύμφωνα με πληροφορίες, σε σχέδιο πρότασης του ESM για τους όρους με τους οποίους θα εκταμιευθεί η δόση που ενέκρινε το Eurogroup.\nΠρέπει να σημειωθεί ότι οι πρόσθετες εξασφαλίσεις δεν συνιστούν εμπλοκή ούτε σημαίνουν καθυστέρηση της δόσης. Φαίνεται ωστόσο ότι οι Ευρωπαίοι θέλουν να βεβαιωθούν ότι δεν θα υπάρχουν παρεκκλίσεις από τα συμφωνηθέντα για τη χρήση της δόσης αλλά και να μπορούν να παρεμβαίνουν αν το κρίνουν σκόπιμο.\nΣύμφωνα λοιπόν με όσα έχουν δει το φως της δημοσιότητας το σχέδιο του ESM προβλέπει:\n-Από τα 15 δισ. Ευρώ, τα 5,5 δισ. ευρώ που προορίζονται για την εξυπηρέτηση του χρέους θα εκταμιευθούν σε ειδικό λογαριασμό όπως παγίως συμβαίνει.\n-Τα υπόλοιπα 9,5 δισ. ευρώ που πάνε για το μαξιλάρι διαθεσίμων θα μπουν στον ειδικό λογαριασμό για το cash buffer.\nΣτο σημείο αυτό βρίσκεται και η αναφορά σε πρόσθετες διασφαλίσεις που ορίζουν εν ολίγοις ότι ο ESM θα μπορεί ανά πάσα στιγμή να ανακατευθύνει ποσά από το cash buffer μετά από αξιολόγηση «για το κατά πόσο χρειάζονται ως μαξιλάρι διαθεσίμων» αλλά και για «τα οφέλη εναλλακτικών χρήσεων αυτών των ποσών μετά από απόφαση του Εκτελεστικού Συμβουλίου».\nΥπενθυμίζεται ότι το Εκτελεστικό Συμβούλιο του ESM έχει τα ίδια μέλη με το Euro Woking Group.\nΟι τελικές λεπτομέρειες αναμένεται να διευκρινιστούν σε ξεχωριστό κείμενο με τίτλο Acceptance Notice. O στόχος είναι να υπάρχει «επαρκής ευελιξία για τη χρήση του cash buffer» διασφαλίζοντας παράλληλα ότι εξυπηρετούνται οι χρηματοδοτικές ανάγκες.\nΤο ποσό, τέλος, της δόσης θα είναι σε μετρητά αλλά με τη μορφή τίτλων του ESM (ESM Notes).\nΚαθαρή έξοδο λοιπόν, επαγγελματία ψεύτη πολιτικέ Αλέξη Τσίπρα. Αριστερά του ψέματος και της φορολόγησης των φτωχών ειναι ο ΣΥΡΙΖΑ, το καφενείο του Αλέξη Τσίπρα.\nΛΑΙΚΑ ΔΙΚΑΣΤΗΡΙΑ ΜΕ ΔΙΟΡΙΣΜΕΝΟΥΣ ΛΑΙΚΟΥΣ ΕΠΙΤΡΟΠΟΥΣ ΤΩΡΑ.Α ΡΕ ΑΡΗ ΝΩΡΙΣ ΜΑΣ ΕΦΥΓΕΣ .ΔΕΝ ΘΑ ΓΛΥΤΩΝΑΝ ΟΥΤΕ ΤΑ ΚΟΥΝΟΥΠΙΑ ΠΟΥ ΤΟΥΣ ΤΣΙΜΠΑΝΕ ΤΟΥΣ ΧΑΦΙΕΔΕΣ ΤΗΣ ΧΩΡΑΣ.ΛΕΙΠΕΙΣ ΠΟΛΥ ΑΥΤΗΝ ΤΗΝ ΙΣΤΟΡΙΚΗ ΣΤΙΓΜΗ ΑΠΟ ΤΗΝ ΕΛΛΑΔΑ.\nΚατά τ' άλλα, καθαρή έξοδος και ελευθερία κινήσεων.


Online κράτηση πτήσης από Ελσίνκι - για Ιζμίρ τώρα από 189 € - Lufthansa\nΠτήση Ελσίνκι Ιζμίρ από 189 €\nΚαταπληκτικοί ναύλοι για την πτήση σας από Ελσίνκι προς Ιζμίρ\nΠροσπαθείτε να βρείτε προσιτές τιμές πτήσεων από Ελσίνκι για Ιζμίρ; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Ιζμίρ IZM τον Νοεμβρίου 2021 από 189 €.\nΕίτε πηγαίνετε Ιζμίρ για μια επιχειρηματική συνάντηση είτε ταξιδεύετε προς Τουρκία, τον καλύτερο προορισμό διακοπών, μια πτήση της Lufthansa σας εγγυάται πάντα ένα άνετο και ασφαλές ταξίδι από Φινλανδία προς τον επιθυμητό ταξιδιωτικό προορισμό σας.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Ελσίνκι προς Ιζμίρ διατίθεται με 189 €, τον Νοεμβρίου 2021.


Ούτε ένα ούτε δύο:14 μοντέλα θα παρουσιάσει η Nissan στο Τόκιο | Αυτοκίνητο Ειδήσεις\nΟύτε ένα ούτε δύο: 14 μοντέλα θα παρουσιάσει η Nissan στο Τόκιο\nTο πρωτότυπο μηδενικών εκπομπών IMk, αναδεικνύει το μέλλον στις αστικές μετακινήσεις\nΓΡΑΦΕΙ: THETOC TEAM published 03 Οκτ. 19 (13:39)\nΤο Nissan IMk είναι το απόλυτο αστικό μεταφορικό μέσο, με τεχνολογίες αιχμής και την πανίσχυρη επιτάχυνση ενός EV σε ένα συμπαγές αμάξωμα, που σηματοδοτεί το μέλλον του σχεδιασμού από τη Nissan. Εξοπλισμένο με τις τελευταίες προηγμένες τεχνολογίες υποστήριξης οδηγού ProPILOT και απρόσκοπτες λειτουργίες συνδεσιμότητας, το IMk μας προσφέρει μια “οπτική” στο πώς τα αστικά οχήματα μπορεί να φαίνονται στο εγγύς μέλλον.\nΤο minivan Serena είναι γνωστό ως πρωτοπόρο των προηγμένων νέων τεχνολογιών, όπως το ProPILOT και το e-POWER. Το μοντέλο παρουσιάστηκε το Μάρτιο του 2018, ενώ το ηλεκτροκίνητο σύστημα μετάδοσης κίνησης e-POWER του Serena ονομάστηκε Τεχνολογία της Χρονιάς για το 2019, από τη Διάσκεψη Ερευνητών και Δημοσιογράφων Αυτοκινήτων της Ιαπωνίας (RJC). Έχοντας ανανεωθεί από τον περασμένο Αύγουστο, το Serena διαθέτει στάνταρ στον εξοπλισμό του μια παλέτα έξυπνων τεχνολογιών ασφάλειας, ως ένα βασικό στοιχείο του Nissan Intelligent Mobility.


ΠΟΛΙΤΙΚΗ ΕΝΗΜΕΡΩΣΗ: 03/22/10\nΙερώνυμος: Δεν αρνούμεθα την φορολόγηση\nΜετά το πέρας της συνάντησης, στο αρχιεπισκοπικό μέγαρο της οδού Αγίας Φιλοθέης στην Πλάκα, ο κ. Ιερώνυμος, αφού εξέφρασε την ικανοποίηση του από τη συζήτηση με τον πρόεδρο του ΛΑΟΣ, επανέλαβε τη θέση του ότι είναι άδικη η επιβολή της φορολογίας και πρόσθεσε “Η Εκκλησία πάντοτε προσφέρει, πρόσφερε στο παρελθόν, θα προσφέρει και τώρα, θα δώσει και στην προκειμένη περίπτωση. Δεν αρνούμεθα την φορολόγηση. Θα δώσουμε ό,τι μπορούμε, αλλά μ’ έναν τρόπο δίκαιο. Όχι με αυθαιρεσίες και αυθαίρετο τρόπο. Επομένως περιμένουμε το διάλογο. Η αρμόδια επιτροπή της Εκκλησίας, είναι έτοιμη να συζητήσει και να καταλήξει σε συμπεράσματα. Θέλουμε να βοηθήσουμε, αλλά μ’ έναν τρόπο δίκαιο".\nO κ. Καρατζαφέρης είπε ότι αντιλαμβάνεται τις ανάγκες της Πολιτείας, «όμως δεν πρέπει να επιτρέψουμε κατά καμία έννοια να δημιουργηθούν αυθαίρετες καταστάσεις τύπου 1987. Πρέπει να επικρατήσει ο διάλογος. Η Εκκλησία της Ελλάδος έχει αποδείξει μέσα στους αιώνες ότι πάντα ήταν πρώτη σε προσφορά προς το έθνος. Πιστεύω ότι και τώρα απ΄ το διάλογο θα προκύψουν θετικά αποτελέσματα. Διαφωνώ με το αποφασίζω και διατάσσω. Είμαι υπέρ του διαλόγου και νομίζω ότι και η Πολιτεία έχει να κερδίσει».\nΤην Τρίτη, πάντως, συγκαλείται εκτάκτως η Διαρκής Ιερά Σύνοδος, η οποία θα καταλήξει σε συγκεκριμένες θέσεις επί των νέων φορολογικών μέτρων, τις οποίες θα υποβάλει στο οικονομικό επιτελείο της Κυβέρνησης”.\nΑΛΛΑΖΕΙ Η ΠΟΙΝΙΚΗ ΝΟΜΟΘΕΣΙΑ ΓΙΑ ΤΟΥΣ ΑΝΗΛΙΚΟΥΣ ΔΡΑΣΤΕΣ...\nΤο νομοσχέδιο, που αφορά τις βελτιώσεις της ποινικής νομοθεσίας για τους ανήλικους δράστες και την ίδρυση νομικού προσώπου για την πρόληψη και αντιμετώπιση της θυματοποίησης και της τέλεσης αξιόποινων πράξεων από ανηλίκους, έδωσε σήμερα στη δημοσιότητα ο υπουργός Διαφάνειας και Ανθρωπίνων Δικαιωμάτων, Χάρης Καστανίδης. Σύμφωνα με το νομοσχέδιο, ο ποινικός σωφρονισμός δεν μπορεί να διαρκεί πλέον άνω των 10 ετών (σήμερα προβλέπονται τα 20 έτη). Επιπλέον, στους... ανήλικους μέχρι το 15ο έτος της ηλικίας τους αντί του 13ου, που ισχύει σήμερα, επιβάλλονται μόνον αναμορφωτικά ή θεραπευτικά μέτρα.\nΥΦΕΣΗ 2% ΤΟ 2010\nΑπο ΕΘΝΟΣ Οnline\nΗ πιστή εφαρμογή του προγράμματος σταθερότητας είναι απαραίτητη για την έξοδο της Ελλάδας από την κρίση, αλλά αποτελεί μόνο την απαρχή μιας μακράς προσπάθειας για να βγει η οικονομία από τον φαύλο κύκλο των υψηλών ελλειμμάτων και του μεγάλου χρέους, είπε την Δευτέρα η Τράπεζα της Ελλάδας σε έκθεσή της για τη νομισματική πολιτική...\n"Η ελληνική οικονομία έχει πλέον εμπλακεί σε έναν φαύλο κύκλο, με μία και μοναδική διέξοδο: τη δραστική μείωση του ελλείμματος και του χρέους", είπε η κεντρική τράπεζα της χώρας.\n"Θα απαιτηθεί μια εξίσου μακρά προσπάθεια για να σπάσει ο φαύλος κύκλος που τείνει να ωθήσει την οικονομία σε μαρασμό και το βιοτικό επίπεδο σε υποβάθμιση", ανέφερε η έκθεση."Η οικονομική πολιτική που έχει εξαγγελθεί είναι η απαρχή αυτής της μεγάλης προσπάθειας που απαιτείται".\nΓια φέτος, η ΤτΕ προέβλεψε συρρίκνωση της ελληνικής οικονομίας κατά περίπου 2% φέτος το πιθανότερο. Σύμφωνα με την έκθεση, το 2009 το δημοσιονομικό έλλειμμα της χώρας έφτασε στο 12,9% του ΑΕΠ (από 12,6% λόγω της συρρίκνωσης της οικονομίας) και το δημόσιο χρέος στο 115% του ΑΕΠ.\nΥποβλήθηκε, λοιπόν, σήμερα Δευτέρα στη Βουλή των Ελλήνων και το Υπουργικό Συμβούλιο η Έκθεση της Τράπεζας της Ελλάδος για τη Νομισματική Πολιτική 2009-2010, σύμφωνα με όσα προβλέπει το Καταστατικό της. Την Έκθεση παρέδωσε στον Πρόεδρο της Βουλής κ. Φίλιππο Πετσάλνικο ο Διοικητής της Τράπεζας της Ελλάδος κ. Γεώργιος Προβόπουλος.\nΗ Έκθεση υποβάλλεται σε μια ιδιαίτερα δύσκολη περίοδο. Η ελληνική οικονομία βρίσκεται εν μέσω μιας βαθιάς κρίσης, με κύρια χαρακτηριστικά το μεγάλο δημοσιονομικό έλλειμμα, το τεράστιο χρέος και την συνεχή διάβρωση της ανταγωνιστικής της θέσης.\nΤα προβλήματα αυτά δεν είναι νέα. Προϋπήρχαν της διεθνούς κρίσης του 2008 και ήταν αναπόφευκτο, χωρίς τολμηρές και αποφασιστικές παρεμβάσεις, να οδηγήσουν, αργά ή γρήγορα, σε αδιέξοδο. Οι παρεμβάσεις αυτές δεν έγιναν και έτσι η κατάσταση επιδεινώθηκε αισθητά, με αποκορύφωμα το δημοσιονομικό εκτροχιασμό το 2008 και το 2009. Η διεθνής κρίση μεγέθυνε τις συσσωρευμένες αρνητικές επιπτώσεις αυτών των χρόνιων αδυναμιών και επιτάχυνε την πτωτική πορεία της οικονομίας.\n* Πριν από ενάμιση χρόνο, στις αρχές Οκτωβρίου του 2008, η Ενδιάμεση Έκθεση της Τράπεζας της Ελλάδος τόνιζε ότι η οικονομία βρίσκεται σ’ ένα κρίσιμο σταυροδρόμι και ότι, όσο χειροτέρευε η διεθνής συγκυρία, οι μακροοικονομικές ανισορροπίες και τα διαρθρωτικά προβλήματα θα διογκώνονται και η αντιμετώπισή τους θα γίνεται δυσχερέστερη.\n* Το Φεβρουάριο του 2009, στην Έκθεση που ακολούθησε, η Τράπεζα της Ελλάδος προειδοποιούσε για όλα όσα τελικώς συμβαίνουν σήμερα, τονίζοντας ιδίως το ενδεχόμενο της διόγκωσης του κόστους δανεισμού. ?Η διεύρυνση της διαφοράς αποδόσεων?, αναφερόταν στην Έκθεση, ?συνεπάγεται υψηλότερη μελλοντική επιβάρυνση των φορολογουμένων.\n* Τέλος, τον Οκτώβριο του 2009 η Ενδιάμεση Έκθεση προέτρεπε να μεταδοθεί με σαφήνεια στις αγορές το μήνυμα ότι η Ελλάδα είναι αποφασισμένη να εφαρμόσει ένα πολυετές σχέδιο δημοσιονομικής εξυγίανσης και διαρθρωτικών αλλαγών.\nΔυστυχώς, οι εξελίξεις των τελευταίων μηνών επιβεβαίωσαν τις δυσοίωνες προβλέψεις και υπέσκαψαν την εμπιστοσύνη στο μέλλον της ελληνικής οικονομίας: Ήδη από τον Απρίλιο του 2009 η Ελλάδα έχει υπαχθεί στη Διαδικασία Υπερβολικού Ελλείμματος, καθώς τα ελλείμματα του 2007 και του 2008 υπερέβαιναν την τιμή αναφοράς της Συνθήκης. Το 2009 το έλλειμμα της γενικής κυβέρνησης, όπως εγκαίρως είχε προειδοποιήσει η Τράπεζα της Ελλάδος, έφθασε το 12,9% και το δημόσιο χρέος το 115% του ΑΕΠ. Οι εξελίξεις αυτές πυροδότησαν μια σειρά υποβαθμίσεων της πιστοληπτικής ικανότητας της χώρας και μεγάλη διεύρυνση της διαφοράς αποδόσεων μεταξύ ελληνικών και γερμανικών κρατικών ομολόγων, με αποτέλεσμα την επιβάρυνση του κόστους δανεισμού και του κόστους εξυπηρέτησης του χρέους του Δημοσίου. Αυτό, με τη σειρά του, χειροτέρευσε τη δημοσιονομική θέση της χώρας, δυσχέρανε ακόμη περισσότερο τη δημοσιονομική προσαρμογή και είχε σοβαρές επιπτώσεις στην πραγματική οικονομία και στο τραπεζικό σύστημα. Η ελληνική οικονομία έχει πλέον εμπλακεί σε έναν φαύλο κύκλο, με μία και μοναδική διέξοδο: τη δραστική μείωση του ελλείμματος και του χρέους, την άμεση δηλαδή αντιστροφή της δυσμενούς τάσης.\nΤα δημόσια ελλείμματα και το χρέος είναι βεβαίως υψηλά και σε άλλες χώρες του κόσμου. Σε αντίθεση όμως με την Ελλάδα, εκεί χρηματοδοτούνται κυρίως από εγχώριους αποταμιευτικούς πόρους. Η χαμηλή αποταμίευση δεν επιτρέπει να χρηματοδοτηθεί από εγχώριες πηγές το δημόσιο χρέος, με αποτέλεσμα να διογκώνεται το εξωτερικό χρέος και να διευρύνεται το έλλειμμα του ισοζυγίου τρεχουσών συναλλαγών. Έτσι το πρόβλημα του δημοσιονομικού ελλείμματος συμπλέκεται με το πρόβλημα του εξωτερικού ελλείμματος και χρέους και τα δίδυμα ελλείμματα αναδεικνύονται ως η κύρια πηγή που τροφοδοτεί έναν επικίνδυνο φαύλο κύκλο.\nΟι σημαντικότερες ορατές πλευρές αυτής της κατάστασης ήταν η διεύρυνση των δημοσιονομικών ανισορροπιών και του χρέους και η υποχώρηση της ανταγωνιστικότητας, η οποία αποτυπώνεται ανάγλυφα στο έλλειμμα του ισοζυγίου τρεχουσών συναλλαγών. Η κρίση όμως δεν περιορίζεται σ’ αυτά. Επηρεάζει αρνητικά το σύνολο της οικονομίας, επιβαρύνει τη λειτουργία του τραπεζικού συστήματος, πλήττει την εμπιστοσύνη, δημιουργεί πρωτοφανείς αβεβαιότητες και θέτει υπό αμφισβήτηση κοινωνικές και οικονομικές συμπεριφορές και νοοτροπίες που κυριάρχησαν τις τελευταίες δεκαετίες στη χώρα. Η οικονομική κρίση διαχέεται στο σύνολο της κοινωνίας, η οποία καλείται τώρα να συνειδητοποιήσει το πρόβλημα και να αναθεωρήσει στάσεις και πρακτικές, προκειμένου να την αντιμετωπίσει.\nΜετά από μια δεκαετία θετικών επιδόσεων, το ΑΕΠ το 2009 μειώθηκε κατά 2%, επηρεαζόμενο κυρίως από τη μεγάλη πτώση των επενδύσεων, αλλά και της ιδιωτικής κατανάλωσης και των εξαγωγών. Το 2010 προβλέπεται πάλι αρνητικός ρυθμός μεταβολής, το ύψος του οποίου θα επηρεαστεί καθοριστικά από την αποτελεσματικότητα και την ταχύτητα εφαρμογής των μέτρων οικονομικής πολιτικής που έχουν εξαγγελθεί. Τη στιγμή αυτή πάντως εμφανίζεται πιθανότερο η μείωση του ΑΕΠ να είναι της τάξεως του 2%. Είναι εξάλλου σημαντικό ότι η ύφεση στην ελληνική οικονομία εμφανίζεται με υστέρηση, τώρα που στον υπόλοιπο κόσμο η ανάκαμψη έχει αρχίσει, αν και με ασταθή βηματισμό. Στη ζώνη του ευρώ ειδικότερα, η ανάκαμψη είναι εμφανής από το τρίτο τρίμηνο του 2009. Η ανάκαμψη ωστόσο παραμένει εύθραυστη, καθώς έχει στηριχθεί σε μεγάλο βαθμό στην επεκτατική δημοσιονομική πολιτική, η οποία θα πρέπει σταδιακά να αντιστραφεί, δεδομένου ότι έχει ήδη συσσωρεύσει μεγάλα δημόσια ελλείμματα και χρέη στις περισσότερες ανεπτυγμένες χώρες.\nΟι δυσμενείς εξελίξεις στην οικονομία και κυρίως στα δημοσιονομικά μεγέθη και ο κλονισμός της εμπιστοσύνης επιβάρυναν και το τραπεζικό σύστημα. Σε αντίθεση με όσα συνέβησαν σε πολλές άλλες χώρες, όπου η κρίση εκδηλώθηκε αρχικά στο τραπεζικό σύστημα και μεταφέρθηκε στη συνέχεια στην πραγματική οικονομία, στην Ελλάδα το τραπεζικό σύστημα, που έχει στέρεες βάσεις, αντιμετώπισε δυσχέρειες ρευστότητας όταν οι έντονες δημοσιονομικές ανισορροπίες οδήγησαν στην υποβάθμιση της πιστοληπτικής ικανότητας της χώρας, γεγονός που περιόρισε την πρόσβαση των τραπεζών σε πηγές άντλησης ρευστότητας και αύξησε το κόστος δανεισμού τους. Παράλληλα, η επιβράδυνση του ρυθμού ανόδου των καταθέσεων, λόγω της ύφεσης, επηρέασε την προσφορά δανειακών κεφαλαίων. Σημειώνεται ωστόσο ότι παρά τα προβλήματα αυτά, ο ετήσιος ρυθμός πιστωτικής επέκτασης προς τον ιδιωτικό τομέα παρέμεινε θετικός καθ’ όλη τη διάρκεια του 2009, σε αντίθεση με ό,τι συνέβη στη ζώνη του ευρώ, όπου υπήρξαν περίοδοι αρνητικής μεταβολής. Όπως έχει επανειλημμένα τονίσει η Τράπεζα της Ελλάδος, το ελληνικό τραπεζικό σύστημα επέδειξε αξιοσημείωτη αντοχή στην διάρκεια της διεθνούς κρίσης. Προϋπόθεση όμως για να διατηρήσει αυτή την ικανότητα και στο μέλλον είναι η άρση των εξωγενών παραγόντων που επηρεάζουν τη λειτουργία του και η αποκατάσταση της εμπιστοσύνης στο μέλλον της ελληνικής οικονομίας.\nΗ οικονομική πολιτική, αντιμετωπίζοντας τις μεγάλες προκλήσεις που δημιουργεί η πολυεπίπεδη κρίση, προσανατολίστηκε πρόσφατα σε αποφάσεις που σηματοδοτούν ισχυρή βούληση για την αντιστροφή των αρνητικών τάσεων των προηγούμενων ετών. Έτσι, ο Προϋπολογισμός του 2010 και το Πρόγραμμα Σταθερότητας και Ανάπτυξης, που προδιαγράφει τις γενικές μεσοπρόθεσμες κατευθύνσεις πολιτικής, συμπληρώθηκαν με πρόσθετα μέτρα που ισχυροποιούν την πιθανότητα επίτευξης των δημοσιονομικών στόχων.\nΜε το σύνολο της πολιτικής που διαμορφώνεται, επιχειρείται η αντιστροφή μιας μακράς πορείας που είχε συσσωρεύσει προβλήματα και οδηγούσε σε επικίνδυνα αδιέξοδα. Η αλλαγή πορείας δεν θα είναι ούτε εύκολη ούτε θα επιτευχθεί σύντομα. Θα απαιτηθεί μια εξίσου μακρά προσπάθεια για να σπάσει ο φαύλος κύκλος που τείνει να ωθήσει την οικονομία σε μαρασμό και το βιοτικό επίπεδο σε υποβάθμιση. Η οικονομική πολιτική που έχει εξαγγελθεί είναι η απαρχή αυτής της μεγάλης προσπάθειας που απαιτείται. Αν εφαρμοστεί αποτελεσματικά, θα οδηγήσει σ’ έναν ενάρετο κύκλο διαρκείας που θα επαναφέρει την ελληνική οικονομία σε βιώσιμη αναπτυξιακή τροχιά, σε οικονομική και κοινωνική πρόοδο.\nΓια να συμβεί όμως αυτό θα πρέπει κατ’ αρχάς να διασφαλιστεί ότι η οικονομική πολιτική που εξαγγέλθηκε θα εφαρμοστεί απαρέγκλιτα, χωρίς δισταγμούς, αναβλητικότητα και υπαναχωρήσεις. Αυτό θα συμβάλει αποφασιστικά στην αποκατάσταση της εμπιστοσύνης, η οποία θα επηρεάσει θετικά το κόστος δανεισμού του Δημοσίου, με αλυσιδωτές ευνοϊκές επιδράσεις στο κόστος δανεισμού των τραπεζών και κατ’ επέκταση των επιχειρήσεων και των νοικοκυριών. Στις παρούσες συνθήκες, η δημοσιονομική εξυγίανση είναι εκ των ων ουκ άνευ για την αναπτυξιακή επανεκκίνηση της οικονομίας.\nΗ κρίση που αντιμετωπίζει η ελληνική οικονομία σήμερα είναι συνολική και πολύπλευρη. Γι’ αυτό ανάλογη θα πρέπει να είναι και η απάντηση: διατηρήσιμη, συνεχής και πειστική δημοσιονομική προσαρμογή και παράλληλα μια πολιτική διαθρωτικών αλλαγών που θα βελτιώνουν τη λειτουργία των αγορών και την ανταγωνιστικότητα. Και το κυριότερο: οριστική απομάκρυνση από τις συμπεριφορές, τις νοοτροπίες και τις πολιτικές που μας έφεραν στη σημερινή κατάσταση.\nΟΙ ΑΠΟΦΑΣΕΙΣ ΓΙΑ ΤΟ ΠΑΡΑΔΙΚΑΣΤΙΚΟ ΚΥΚΛΩΜΑ\nAπο ΤΟ ΒΗΜΑ Οnline\nΠοινές κάθειρξης 15 ετών επέβαλε το Τριμελές Εφετείο Κακουργημάτων τόσο στον πρώην Πρωτοδίκη Ευάγγελο Καλούση, όσο και στον επιχειρηματία Γιάννη Μπολέτση, που κρίθηκαν ένοχοι για πράξεις που αφορούν την υπόθεση του παραδικαστικού κυκλώματος...\nΟι κατηγορίες αφορούν ποσό επτά εκατ. δραχμών που φέρεται να έλαβε ο πρώην δικαστής σε τραπεζικό λογαριασμό του, πριν 10 χρόνια, προκειμένου να μην κρίνει προφυλακιστέο τον επιχειρηματία Μπολέτση, κατηγορούμενο τότε σε υπόθεση εκρήξεων.\nΣτην ίδια υπόθεση ήταν κατηγορούμενοι και τρεις δικηγόροι, μεταξύ των οποίων και ο Πέτρος Μαντούβαλος, οι οποίοι ομόφωνα κρίθηκαν αθώοι.\nΓενικές δηλώσεις στήριξης από Μέρκελ ύστερα από πιέσεις\nΧαραμάδα ελπίδας ότι θα συναινέσει τελικά στο να δοθεί οικονομική βοήθεια προς την Ελλάδα αφήνει η Γερμανίδα καγκελάριος Αγκελα Μέρκελ. Σε ανακοίνωση της γερμανικής καγκελαρίας αργά χθες το βράδυ, κατόπιν τηλεφωνικής επικοινωνίας που είχε η Μέρκελ με τον Ελληνα πρωθυπουργό Γ. Παπανδρέου, τονίζεται ότι η Ε.Ε. είναι αποφασισμένη «να αναλάβει οτιδήποτε είναι απαραίτητο για να διαφυλάξει τη σταθερότητα της ζώνης του ευρώ». Η δήλωση αυτή είναι ελαφρώς «ηπιότερη» από τις δηλώσεις που είχε κάνει νωρίτερα η Γερμανίδα καγκελάριος σε γερμανικό ραδιόφωνο και με τις οποίες εμφανιζόταν ανένδοτη, δηλώνοντας όχι μόνο πως δεν τίθεται θέμα οικονομικής βοήθειας προς την Ελλάδα, αλλά ούτε καν συζήτησης στη σύνοδο κορυφής της Ε.Ε. που ξεκινά την Πέμπτη.\nΣε προχθεσινή της ομιλία ενώπιον βουλευτών του Χριστιανοδημοκρατικού Κόμματος, η Μέρκελ επαίνεσε τον Ελληνα πρωθυπουργό Γ. Παπανδρέου για τις προσπάθειές του να μειώσει το έλλειμμα του προϋπολογισμού από το 12,7% στο 8,7%, χαρακτηρίζοντας τα μέτρα λιτότητας «πραγματικό επίτευγμα». Επαινο που επανέλαβε και στη νεότερη χθεσινοβραδινή δήλωσή της, στην οποία αναφέρει ότι επιβεβαιώνει «την υποστήριξή της στην ελληνική πολιτική μεταρρυθμίσεων».\nΠιέσεις από το εσωτερικό\nΚάτω από την πίεση ίσως τόσο των γερμανικών μέσων ενημέρωσης που επικρίνουν την «άκαμπτη» στάση της, όσο και της Ευρωπαϊκής Επιτροπής, η Αγκελα Μέρκελ φαίνεται να ετοιμάζεται τελικά να πει το μεγάλο «ναι», αφήνοντας για την τελευταία στιγμή (σύνοδο κορυφής) τις «τεχνικές» λεπτομέρειες του τρόπου οικονομικής βοήθειας, για το αν δηλαδή τελικά θα έχει αποκλειστικά ευρωπαϊκό χαρακτήρα ή θα εμπλέκεται σε αυτήν και το ΔΝΤ.\nΤην Παρασκευή το βράδυ ο πρόεδρος της Ευρωπαϊκής Επιτροπής Ζοζέ Μπαρόζο είχε καλέσει με δηλώσεις του τους ηγέτες της Ε.Ε. να αποφασίσουν για πακέτο οικονομικής βοήθειας προς τη χώρα μας.\nΟ μόνος πάντως που έχει ανταποκριθεί θετικά προς το παρόν στην έκκληση Μπαρόζο είναι ο πρωθυπουργός της Ιταλίας Σίλβιο Μπερλουσκόνι, ο οποίος όχι μόνο τάχθηκε υπέρ της βοήθειας από την Ε.Ε., αλλά έφτασε να δηλώσει αργά χθες το βράδυ ότι αν η Ε.Ε. δεν είναι έτοιμη να βοηθήσει χώρα της ευρωζώνης που βρίσκεται σε κρίση, δεν υπάρχει τότε λόγος να υπάρχει Ε.Ε. (!).\nΜε αυτά και με εκείνα, με την Ε.Ε. να μη λέει να ξεκαθαρίσει το τι σκέπτεται να πράξει για το ελληνικό πρόβλημα, οι μόνοι που ευνοούνται είναι τελικά οι αγορές, τις οποίες η κ. Μέρκελ υποτίθεται ότι δεν θέλει να διαταράξει. Η διαφορά επιτοκίων (spreads) μεταξύ ελληνικών και γερμανικών ομολόγων έφτασε στις 325 μονάδες την προηγούμενη Παρασκευή, στο υψηλότερο επίπεδο εδώ και τρεις εβδομάδες, κάνοντας ακόμη πιο δυσμενείς τις συνθήκες δανεισμού για το ελληνικό Δημόσιο.\nΗ Γερμανία φοβάται ότι αν δοθεί απευθείας βοήθεια προς την Ελλάδα, θα δημιουργηθεί επικίνδυνο προηγούμενο για στήριξη και άλλων χωρών της ευρωζώνης που θα αντιμετωπίσουν προβλήματα. Ανησυχεί επίσης ότι μια τέτοιου είδους βοήθεια θα προκαλούσε προσφυγή στο Συνταγματικό Δικαστήριο της χώρας, επειδή στις ευρωπαϊκές συνθήκες δεν προβλέπεται το ενδεχόμενο οικονομικής διάσωσης κράτους-μέλους της ευρωζώνης.\nΑπό την άλλη, η κυβέρνηση Μέρκελ-Φιλελευθέρων, έχοντας να αντιμετωπίσει στο εσωτερικό δικά της σοβαρά δημοσιονομικά προβλήματα και μια επιφυλακτική κοινή γνώμη στο να δοθεί οικονομική βοήθεια, αναζητά τρόπους να κρατήσει και την πίτα ολόκληρη (συνοχή της ευρωζώνης) και τον σκύλο χορτάτο (την προσήλωση στο γράμμα των ευρωπαϊκών συνθηκών). *enet.gr\nΗ αγωνία του απλού ψηφοφόρου του ΠΑΣΟΚ...\nTου ΓΙΩΡΓΟΥ ΠΑΝΑΓΙΩΤΑΚΟΠΟΥΛΟΥ*\nΑπό καιρό είχα ζητήσει με επιστολή μου τριήμερη συνεδρίαση του Εθνικού Συμβουλίου του Κινήματος, για να συζητήσουμε, να αποφασίσουμε και να εφαρμόσουμε ως κυβέρνηση ΠΑ.ΣΟ.Κ μια πολιτική που θα εγγυάται την ιδεολογική και κοινωνική μας οχύρωση απέναντι στη λαίλαπα της τελικής επίθεσης που δεχόμαστε από τους κερδοσκόπους και τα Διεθνή Κέντρα Εξουσίας που απεχθάνονται οτιδήποτε ανεξάρτητο, οτιδήποτε σοσιαλιστικό και εν τέλει – αλλά αυτό αφορά άλλη κουβέντα- οτιδήποτε ελληνικό.\nΈστω και, τώρα, αφότου ανακοινώθηκαν τα οικονομικά μέτρα, αφότου πολύμηνες καθυστερήσεις στην υλοποίηση του προγράμματος μας ναρκοθέτησαν την πολιτική βούληση και δέσμευση του Γιώργου Παπανδρέου και του ΠΑ.ΣΟ.Κ στις 4 Οκτώβρη, συνεδριάζουμε.\nΣυνεδριάζουμε σε τούτη την κρίσιμη στιγμή για τη πατρίδα και το ΠΑ.ΣΟ.Κ.\nΣήμερα δε θα δώσουμε μάχες για καρέκλες, για οφίτσια, αλλά για τις αρχές και τα ιδανικά που μου εμφύσησε ο Ανδρέας Παπανδρέου για το ΠΑΣΟΚ και την υπεράσπισή του, μα πιο πολύ για τους ανθρώπους, αυτούς που μας έδωσαν πολλές φορές την ψυχή τους, ακούμπησαν πάνω μας τις ελπίδες τους για μια περήφανη πατρίδα, για μια καλλίτερη ζωή.\nΉταν αυτοί οι άνθρωποι που σου έδωσαν κ. Πρόεδρε τη μεγάλη δύναμη τον περασμένο Οκτώβρη, με την τεράστια νίκη να είσαι δυνατός για μια νέα Αλλαγή.\nΠολλοί θα σπεύσουν να διαβάσουν πίσω από την ομιλία μου προσωπική πικρία. Τους διαβεβαιώνω ότι...\nδεν έχω καμιά πικρία. Δεν ζήτησα ποτέ και τίποτε για μένα. Μακριά από μένα η υστεροβουλία, η διγλωσσία, η υποκρισία. Δεν είμαι σαν κάποιους.\nΑυτούς που σου πρόσφεραν κακή υπηρεσία όταν σε διαβεβαιώνουν ότι όλα πάνε καλά, όλα υπό έλεγχο, ότι υπάρχουν πολίτες που δίνουν αγόγγυστα το μισθό τους κι ότι η κοινωνία μας αντέχει τη μείωση του επιπέδου της διαβίωσής της.\nΘέλω σήμερα να μεταφέρω τη φωνή, την αγωνία, την απελπισία του απλού πολίτη, του συντρόφου, του φίλου, του απλού ψηφοφόρου του ΠΑ.ΣΟ.Κ.\nΤΑ ΓΙΑΤΙ ΤΟΥΣ.\nΓιατί ενώ η παρούσα κυβέρνησης του ΠΑ.ΣΟ.Κ δεν έχει καμία σχέση με την οικονομική κρίση που ταλανίζει τη χώρα κατόρθωσε να γίνει μέρος του προβλήματος;\nΓιατί πως είναι δυνατόν η χώρα να δανείζεται τον Οκτώβριο και τον Νοέμβριο του 2009 με επιτόκιο στο 2,5% και 3 μήνες μετά το επιτόκιο να ανεβαίνει στο 6,5% και 7%;\nΓιατί δεν μας είπατε την αλήθεια προεκλογικά;\nΓιατί δεν μας εξηγήσατε την δραματική, την τραγική κατάσταση τις πρώτες μέρες;\nΓιατί το οικονομικό σας επιτελείο άφησε να κυλάει ο χρόνος χωρίς άμεσα μέτρα, με αποτέλεσμα μαζί με τον πολύτιμο πολιτικό χρόνο να σπαταλιέται κρίσιμο πολιτικό κεφάλαιο σε λάθη, σε αντιφάσεις, σε αδυναμία πρόβλεψης, σε ατολμίες;\nΓιατί όταν, επιτέλους, μετά από προσωπική σας εμπλοκή πάρθηκαν τα πρώτα μέτρα, ο κλήρος έπεσε στον Πεταλωτή; Τόσο κόστος είχαν για τον κ. Παπακωνσταντίνου; Δεν μετρήθηκε ο συμβολισμός;\nΓιατί δεν λήφθηκαν άμεσα μέτρα γενναίας περιστολής του σπάταλου κράτους και ανεκτών επιβαρύνσεων ώστε να αμβλύνουμε τη σκληρότητα των κατοπινών μέτρων;\nΓιατί έπρεπε να περάσουν πέντε μήνες για το φορολογικό; Και για κάποιες κατηγορίες να ισχύει από το 2012;\nΓιατί δεν υπάρχει φως, ούτε καν μέσα στο τούνελ για την αναπτυξιακή μας πολιτική;\nΓιατί αφήσαμε το κράτος και τη δημόσια διοίκηση ορφανή, πολύ καιρό, με επικίνδυνους πειραματισμούς τύπου Κουτούπη και Μυγδάλη;\nΠότε θα δουλέψουν οι Εφορίες, που ακέφαλες, αδυνατούν να εισπράξουν τους φόρους;\nΓιατί οι μαθητευόμενοι μάγοι του Υπουργείου Οικονομιών επέλεξαν τα εύκολα και αρνήθηκαν τα δύσκολα;\nΓιατί διάλεξαν τη γραμμική μείωση των επιδομάτων και όχι την κλιμακωτή μείωση; Είναι δίκαιο να μειώνεις σε ίδιο ποσοστό το μισθό των 1.000 και τον μισθό των 3.000;\nΓιατί επιλέχτηκε το μοντέλο της ισόρροπης επιβάρυνσης σε εισοδήματα και σε λειτουργικά έξοδα;\nΓιατί επιτρέπουμε ακόμη και σήμερα τις προκλητικές συντάξεις, διπλές, τριπλές και τετραπλές στους συνταξιούχους της πολιτικής και στους κρατικοδίαιτους πρώην;\nΓιατί δεν δώσαμε το γενναίο παράδειγμα περιστολής της σπατάλης με τη μείωση των πολυτελών κρατικών δαπανών;\nΓιατί άραγε ο Διοικητής του Νοσοκομείου να έχει αυτοκίνητο με οδηγό;\nΓιατί ο υπάλληλος της Βουλής 16 μισθούς;\nΓιατί πληρώνουμε πέντε μήνες τώρα την Γενική Διευθύντρια της ΕΡΤ-3 με 17.000 ευρώ μηνιαίως;\nΓιατί πιστεύουμε ότι θα αντέξει ο 55χρονος άνεργος, ο συνταξιούχος του ΙΚΑ των 600 ευρώ, ο ψιλικατζής της γειτονιάς μας, με το τζίρο του σε πτώση 30 και 40%,όταν μάλιστα του μαυρίζουν την ψυχή οι καλοθελητές στα πρωινάδικα των τηλεοράσεων, με τη συμμετοχή, δυστυχώς, μεγάλου αριθμού κυβερνητικών στελεχών μας; Αυτοί δεν δουλεύουν στα υπουργεία τους;\nΓιατί δεν κάνουμε κάτι για την βενζίνη; Πότε θα μπουν οι ταμειακές; Τι περιμένουμε;\nΓιατί αφήσαμε τον πλούτο και τις οφ σορ ανέγγιχτες πέντε μήνες τώρα, πλην της αρχικής έκτακτης εισφοράς;\nΓιατί δεν μιλάμε σκληρά στις τράπεζες που στραγγαλίζουν τους μικρομεσαίους;\nΓιατί ανεχόμαστε χωρίς νέα διαπραγμάτευση τις αυξήσεις των διοδίων;\nΓιατί ανεχόμαστε τις μεγάλες οφειλές και τα τεράστια χρέη προς τους ασφαλιστικούς οργανισμούς από τους γνωστούς ομίλους των ΜΜΕ;\nΓιατί ορισμένοι της κυβέρνησης επιλέγουν τον κοινωνικό αυτοματισμό, τον λαϊκισμό, να στρέφουν την κοινωνία στους δημόσιους υπάλληλους; Αυτοί φταίνε για την κατάντια της δημόσιας διοίκησης;\nΤι έκανε το Υπουργείο Εσωτερικών και Αποκέντρωσης επί πέντε μήνες;\nΤόσο πολύ το απορρόφησε ο Καλλικράτης και οι διευθετήσεις με τους Δημάρχους μας;\nΑυτά τα γιατί, ενδεικτικά.\nΥπάρχουν κι άλλα γιατί. Πολλά γιατί.\nΤο λιγότερο που μπορούμε να διαπιστώσουμε για την κυβερνητική μας παρουσία είναι αστοχίες, ασαφή πολιτικό λόγο, έλλειψη συντονισμού και πολυφωνία. Μοιάζουμε να είμαστε μία ορχήστρα, όπου ο καθένας βαρά το δικό του βιολί.\nΜέχρι σήμερα, παρακολουθούμε τη λογική «βλέποντας και κάνοντας», για να καταλήξουμε στο σχέδιο που η αρχιτεκτονική του δομή συμπυκνώνεται στο εξής: «κόβουμε, κόβουμε, κόβουμε!». Περικοπές των δώρων και των επιδομάτων, με ταυτόχρονη αύξηση του ειδικού φόρου κατανάλωσης.\nΗ αναγκαστική πολιτική που επιβάλλει η κυβέρνηση είναι ένας φαύλος κύκλος. Τα μέτρα της κυβέρνησης σηματοδοτούν περιοριστική πολιτική και οδηγούν σε ύφεση.\nΚινδυνεύουμε να μπούμε στην εξής φάση: «ύφεση, ακρίβεια, μείωση εσόδων και εξαγγελία νέων μέτρων που θα φέρουν νέα ύφεση».\nΤαυτόχρονα, για το χατίρι των αγορών θα αυξηθεί η φτώχεια, η ανεργία και θα διευρυνθούν οι κοινωνικές ανισότητες.\nΈχω την εντύπωση πως μας αντιμετωπίζουν ως ένα πείραμα, όπου δοκιμάζονται οι ανησυχίες και οι αντοχές του λαού. Κι ας το καταλάβουν όλοι και ιδιαίτερα οι κυβερνώντες. Ο λαός δεν αντέχει άλλα μέτρα, δεν αντέχει άλλα πειράματα! Δεν ζούμε σε δοκιμαστικό σωλήνα, όπου οι κεφαλαιοκράτες δοκιμάζουν τα μέτρα που θα εφαρμόσουν και στις άλλες χώρες.\nΑυτή, λοιπόν, η συνεδρίαση υπέχει κατά τη γνώμη μου χαρακτήρα και βαρύτητα Συνεδρίου Έκτακτης Ανάγκης, στο οποίο μπορεί να μην συμμετέχουν χιλιάδες, αλλά εκπροσωπούνται εκατομμύρια μέσα απ' τους συμμετέχοντες βουλευτές και στελέχη που δημοκρατικά εκπροσωπούν τα μέλη και τους φίλους του Κινήματος, δηλαδή ,την πλειοψηφία του ελληνικού λαού.\nΜε αυτό το δεδομένο, λοιπόν, σ' αυτή την αίθουσα θα πω την ίδια άποψη που θα ' λεγα και σε ένα έκτακτο συνέδριο.\nΟ προεκλογικός παράδεισος των υποσχέσεων μας έχει οδηγήσει σε ρήξη με την κοινωνία.\nΠαρ’ όλες τις δημοσκοπήσεις για την αναγκαιότητα των μέτρων, η πιθανότητα για μια κοινωνική εξέγερση είναι ορατή.\nΟι διαμορφωτές της κοινής γνώμης μπορεί να συντάσσονται με τα μέτρα, αλλά η πλειοψηφία της κοινωνίας δεν αντέχει τα μέτρα. Η εκτεταμένη κοινωνική εξαθλίωση κανένα δεν μπορεί να πείσει ότι οι κοινωνικές συγκρούσεις θα είναι ελεγχόμενες.\nΗ προπαγάνδα και η επικοινωνιακή πολιτική φοβάμαι ότι δεν θα μπορέσει να υποκαταστήσει την πραγματικότητα. Η απορρόφηση και η εκτόνωση των εντάσεων απαιτεί πολιτική πέρα από την κινδυνολογία και την εθνική απαξίωση.\nΤα σφάλματα δεν τα διέπραξε ο λαός, η κοινωνία και οι πολίτες αλλά συγκεκριμένες πολιτικές επιλογές που έχουν ονοματεπώνυμο και καλά θα κάνουμε να το καταλάβουμε. Η επικοινωνιακή δράση δεν μπορεί να υποκαταστήσει την κοινωνική και πολιτική ενέργεια και πράξη.\nΟι επικοινωνιακοί-ιδεολογικοί μηχανισμοί έχουν όρια. Μπορούν να οδηγούν στην κυβερνητική εξουσία, αλλά δεν επιβάλλουν τη διαφάνεια, δεν περιορίζουν τις κρατικές δαπάνες, δεν πατάσσουν τη διαφθορά και προπαντός δεν μετασχηματίζουν οικονομικά και διοικητικά τη χώρα, ώστε να την οδηγήσουν στη νέα εποχή.\nΗ επικοινωνία δικαιολογεί πολιτικές επιλογές αλλά δεν παράγει πολιτική και χωρίς μία πολιτική αξιών, δεν ξέρω τι μέλλον μπορεί να έχει ένας πολιτικός φορέας αλλαγών και μετασχηματισμού της κοινωνίας, όπως είναι το ΠΑΣΟΚ.\nΝαι, η Ελλάδα έγινε το πειραματόζωο της τελικής επίθεσης του καπιταλισμού.\nΝαι, η Ελλάδα αφέθηκε απ' την δεξιά και τους Ευρωπαίους προστάτες της που έκαναν τον τσιλιαδόρο της μεγάλης ληστείας, αβοήθητη και λεηλατημένη. Με την πλάτη στον τοίχο για εκτέλεση.\nΔεν είναι η πρώτη φορά που τα Διεθνή Κέντρα Εξουσίας στήνουν τους σοσιαλιστές στον τοίχο. Η ιστορία, όμως, απέδειξε ότι στη κατά μέτωπο αντεπίθεση των σοσιαλιστών, όσοι, κι αν έφαγαν τη σφαίρα στο τέλος ο φασισμός ηττήθηκε.\nΔεν έχει σημασία αν τότε ο πόλεμος γινόταν με όπλα και τώρα γίνεται με χρήμα. Ίδιοι οι αντίπαλοι, ίδια κι η αντίσταση. Ο εντολέας μας είναι η ιστορία μας και η ιδεολογία μας και το νέο ΟΧΙ είναι η μόνη επιλογή μας.\nΗ αλήθεια είναι ότι οι Διεθνείς Τραπεζίτες θέλουν ξανά να γίνουν Παγκόσμιοι Κυβερνήτες. Και διάλεξαν την Ελλάδα γιατί είναι διαχρονικά το άτακτο παιδί.\nΓιατί Πρωθυπουργός εδώ, είναι ένας πολιτικός με όνομα και παράδοση Παπανδρέου και ο Ανδρέας Παπανδρέου τους είχε αφήσει με το ΟΧΙ του πολλά γραμμάτια ανοικτά.\nΓιατί Πρωθυπουργός της Ελλάδας είναι ο Πρόεδρος της Σοσιαλιστικής Διεθνούς κι αφού εδώ χτυπά η καρδιά του Σοσιαλισμού εδώ θα δώσει τη κρίσιμη μάχη ο Καπιταλισμός.\nΘέλουν να κερδίσουν αυτή τη μάχη για να περιφέρουν ότι απομένει απ΄ την Ελλάδα σαν παράδειγμα ότι ο σοσιαλισμός και η επιδίωξή του ταυτίζονται με την ματαιότητα.\nΚαι αν η Ελλάδα πέσει, πέφτει και ο Ευρωπαϊκός Σοσιαλισμός.\nΟι Διεθνείς Τραπεζίτες απάντησαν στο ερώτημα Σοσιαλισμός ή Βαρβαρότητα. Και αποφάσισαν ότι η γραμμή τους είναι και σοσιαλισμός και βαρβαρότητα!\nΘέλουν να δείξουν σ΄ όλο τον κόσμο ότι δεν έχουν σημασία οι ιδεολογίες και ότι ακόμα και οι σοσιαλιστές μπορούν να γίνουν όργανα υλοποίησης των πολιτικών του Καπιταλισμού.\nΘέλουν να δείξουν στο πρόσωπο του Έλληνα εργαζόμενου ότι στον δικό τους κόσμο κάθε τι που βελτιώνει τη ζωή του λαού είναι προνόμιο και κάθε τι που κάνει δούλο τον λαό είναι καθήκον των κυβερνητών.\nΠίσω απ' τα μέτρα που λάβαμε, πίσω απ' τα αναπτυξιακά μέτρα που άργησαν κρύβονται αυτοί οι συσχετισμοί. Κρύβονται αυτά τα διακυβεύματα.\nΣήμερα είναι ο Δημόσιος Τομέας, αύριο ο Ιδιωτικός.\nΓιατί σε μια χώρα όπως η Ελλάδα, όταν αφαιρείς το 17% του ρευστού απ' την αγορά ενός εκατομμυρίου πελατών που σχετίζονται με το δημόσιο, κλείνεις και τον ιδιώτη.\nΡίχνεις εσύ, ο σοσιαλιστής το πρώτο νταμάκι από ένα τεράστιο ντόμινο που στο τέλος του θα βρει όλους τους εργαζομένους ανασφαλείς και χαμηλόμισθους. Εξαρτημένους και κυνηγημένους απ' τις τράπεζες. Με χειρότερη υγεία και παιδεία. Με λιγότερη εθνική και λαϊκή κυριαρχία.\nΗ εθνική μας κυριαρχία δεν απειλείται πρώτιστα απ' το χρέος. Απειλείται απ' την συνθηκολόγηση.\nΑν πέσει το φρόνημα του λαού, πέφτει κι η χώρα.\nΜια είναι η απάντηση που οφείλουμε να δώσουμε στο όνομα της ιστορίας, του ιδρυτή μας, του λαού και του σοσιαλισμού.\nΣκληρή στάση και ΟΧΙ. Νέοι όροι για το χρέος με την απειλή να αποχωρήσουμε απ' το σύστημα.\nΓιατί αυτό το τρέμουν. Γιατί αν φύγει η Ελλάδα, θα φύγουν κι άλλοι. Και τότε θα μείνουν μόνοι τους με χρεόγραφα χωρίς αντίκρισμα.\nΜόνο αυτό τρέμουν οι Διεθνείς Τραπεζίτες.\nΗ απάντηση είναι η ανάπτυξη.\nΚαι εν τέλλει, ας ρωτήσουμε ξανά το λαό, υπό τα νέα δεδομένα.\nΑς ρωτήσουμε τον λαό για το ΟΧΙ ή το ΝΑΙ.\nΚαι τώρα θα ήθελα να κλείσω με ένα μεγάλο γιατί.\nΈνα γιατί που αφορά το ΠΑ.ΣΟ.Κ και την οργάνωσή του.\nΓιατί δεν ανασυντάσσουμε το ΠΑΣΟΚ, αυτόν τον κοιμώμενο γίγαντα, να αξιοποιήσουμε τα πλεονεκτήματά του και να αντιμετωπίσουμε τις παθογένειες και τις αδυναμίες του;\nΓιατί δεν στρατεύουμε το ΠΑΣΟΚ σ’ αυτή την κρίσιμη μάχη;\nΓιατί δεν το κινητοποιούμε;\nΓιατί, αντίθετα, προσβάλλουμε όλο το ΠΑΣΟΚ, τις εκατοντάδες χιλιάδες συντρόφους και συντρόφισσες, που συνέβαλαν αποφασιστικά στις νίκες μας-και στην τελευταία-με τη ρετσινιά «βαθύ ΠΑΣΟΚ»;\nΓιατί και ποιοί απεργάζονται τον διασυρμό του, την περιθωριοποίησή του, τον ευτελισμό του;\nΜπορεί να γίνουν αλλαγές, τομές, μεταρρυθμίσεις, χωρίς κόμμα; Χωρίς αξιόπιστα όργανα; Χωρίς στοιχειώδη οργάνωση;\nΓιατί δεν λειτουργεί το ΠΑΣΟΚ; Ποιοι είναι αυτοί που το θέλουν στα μέτρα τους; Δεν το μπορούν ή δεν το θέλουν;\nΓιατί να χρεώνεσαι Πρόεδρε την ανεπάρκειά τους;\nΓιατί σε παραπληροφορούν για δήθεν υπονόμευση;\nΓιατί κρύβονται στα δύσκολα, αντιμετωπίζοντας τη συγκυρία σαν υπάλληλοι της Ιπποκράτους;\nΓιατί δεν παίρνουν τους δρόμους, οργάνωση-οργάνωση, σύντροφο-σύντροφο, να εμπνεύσουν, να καθοδηγήσουν, να ακούσουν, να πείσουν ή να πεισθούν;\nΓιατί δεν προσπαθούν έστω να δικαιώσουν την εμπιστοσύνη που τους έδειξες απλόχερα, αντί να δείχνουν την αλαζονική τους συμπεριφορά, δείχνοντας την έξοδο σε καθένα που διαφωνεί;\nΈνα κόμμα πρέπει να έχει όραμα και εμείς σήμερα δεν έχουμε. Και δεν φτάνει αυτό, δεν έχουμε ούτε συγκεκριμένη πυξίδα πολιτικής ούτε ορισμένο χρονοδιάγραμμα.\nΓια να μπορέσουμε όμως να απαντήσουμε στα σοβαρά προβλήματα της χώρας, ένα είναι βέβαιο ότι χρειάζεται ενωτική και συντεταγμένη πορεία. Και αυτό χρειάζεται διάλογο.\nΚαι ο διάλογος απαιτεί πάνω από όλα νηφαλιότητα και ήρεμη συζήτηση με αμοιβαίες συγκαταθέσεις.\nΟ αυταρχικός και αναιτιολόγητος λόγος οδηγεί σε αγκυλώσεις, σε πόλωση και σχίσματα και το μόνο που δεν έχουμε ανάγκη αυτή τη στιγμή είναι να χωριστούμε μεταξύ μας.\nΈνα πράγμα πρέπει να καταλάβουν όλοι, ότι οι αγωνίες μας ζητάνε απαντήσεις και οι απαντήσεις προϋποθέτουν ξεκάθαρες θέσεις που μέχρι τώρα δεν έχουμε. Καιρός είναι να βρούμε τα βήματά μας, όμως αυτό απαιτεί να αναλάβουν όλοι τις ευθύνες τους και να κάνουν την απαιτούμενη αυτοκριτική.\nΠρέπει να προχωρήσουμε μπροστά αλλά αυτό δεν γίνεται με πολιτικές που μας ακυρώνουν.\nΔεν πίστευα ότι θα έρθει η μέρα που θα μιλήσω για τέτοια θέματα. Η μέρα, όμως, ήρθε και ήρθε για όλους.\nΣε τούτο το Εθνικό Συμβούλιο και σε τούτο το βήμα θα κριθούμε όλοι.\nΝαι στο σοσιαλισμό.\nΝαι στη πραγματική Εθνική και Λαϊκή Κυριαρχία.\nΝαι στην Ευρώπη των λαών.\nΚύριε Πρόεδρε κάνω έκκληση διώξε τώρα τα μαύρα σύννεφα που συσσωρεύονται επικίνδυνα πριν τη καταιγίδα. Αναμετρήσου με τη μεγάλη πρόκληση.\nΈχεις χρόνο, διαθέτεις δύναμη, μπορείς.\nΑλλιώς η ιστορία θα σε κρίνει αυστηρά για ό,τι συμβεί.\n*ΟΜΙΛΙΑ ΣΤΟ ΕΘΝΙΚΟ ΣΥΜΒΟΥΛΙΟ ΤΟΥ ΠΑΣΟΚ\nΨΗΦΙΣΤΗΚΕ ΤΟ ΝΟΜΟΣΧΕΔΙΟ ΟΜΠΑΜΑ ΓΙΑ ΤΗΝ ΥΓΕΙΑ\nΤη μεγαλύτερη νίκη στη διάρκεια της προεδρικής θητείας του πέτυχε την Κυριακή ο Μπαράκ Ομπάμα, με την έγκριση από τη Βουλή των Αντιπροσώπων του νομοσχεδίου για τη μεταρρύθμιση στο σύστημα περίθαλψης. Το νομοσχέδιο πέρασε με 219 ψήφους υπέρ έναντι 212 κατά και απομένει πλέον η υπογραφή του από τον Αμερικανό πρόεδρο για να γίνει νόμος του κράτους...\nΜόλις έγινε γνωστό το αποτέλεσμα της ψηφοφορίας, ο πρόεδρος των ΗΠΑ επαίνεσε τους βουλευτές, αναγνωρίζοντας πως δεν ήταν μια εύκολη ψήφος, όμως «ήταν η σωστή ψήφος» -όπως είπε.\n«Απόψε ξεπεράσαμε το βάρος της πολιτικής, ενώ όλοι οι ειδήμονες μάς έλεγαν ότι δεν ήταν πλέον δυνατόν» δήλωσε ο πρόεδρος, χαμογελαστός αλλά συγκρατημένος. «Αποδείξαμε ότι παραμένουμε ένας λαός ικανός για μεγάλα πράγματα» πρόσθεσε.\n«Δεν είναι ριζοσπαστική μεταρρύθμιση, είναι όμως μείζων μεταρρύθμιση. Η νομοθεσία αυτή δεν θα διορθώσει όλα όσα ταλαιπωρούν το σύστημα Υγείας μας, όμως μας κάνει να κινούμαστε προς τη σωστή κατεύθυνση, έτσι μοιάζει η αλλαγή» υπογράμμισε.\nΗ μεταρρύθμιση στο σύστημα Υγείας, που επεκτείνει την ασφαλιστική κάλυψη σε σχεδόν όλους τους Αμερικανούς, αποτέλεσε κεντρικό αντικείμενο της προεκλογικής εκστρατείας του Μπαράκ Ομπάμα και γι' αυτό η έγκρισή του αποτελεί για εκείνον νίκη-ορόσημο.\nΟι Δημοκρατικοί ενέκριναν τις πιο σαρωτικές αλλαγές που έχουν γίνει εδώ και δεκαετίες στην πολιτική για την υγεία.\nΜε την ψηφοφορία αυτή, η μεταρρύθμιση, η οποία έχει ήδη εγκριθεί από τη Γερουσία, πρόκειται να υπογραφεί τώρα από τον Ομπάμα και να γίνει νόμος του κράτους.\nΤο νομοσχέδιο πέρασε με 219 ψήφους έναντι 212, δηλαδή τρεις ψήφους περισσότερες από τις 216 που ήταν απαραίτητες.\nΟι βουλευτές ξέσπασαν σε χειροκροτήματα όταν καταγράφηκε η 216η ψήφος. Το νομοσχέδιο αυτό ήταν η κορυφαία προτεραιότητα της εσωτερικής πολιτικής του Ομπάμα.\nΕπεκτείνει την υγειονομική περίθαλψη των φτωχών, επιβάλλει νέους φόρους στους εύπορους και απαγορεύει πρακτικές των ασφαλιστικών εταιρειών όπως να αρνούνται να καλύψουν ανθρώπους με ήδη διαπιστωμένα προβλήματα υγείας.\n22 Μαρτίου, Παγκόσμια Ημέρα Νερού...\nAπό την Εκτελεστική Γραμματεία\nΓια τους Οικολόγους Πράσινους η Παγκόσμια Ημέρα Νερού (22 Μαρτίου) δεν είναι η μόνη ημέρα δράσης και αγώνα για το νερό. Είναι όμως μια σημαντική ευκαιρία να στοχαστούμε, να αναδείξουμε προβλήματα, να προτείνουμε αναγκαίες πολιτικές όσον αφορά τη στρατηγική διαχείριση και τις πολιτικές του πολύτιμου αυτού πόρου της ανθρώπινης και κάθε άλλης μορφής ζωής.\nΕίναι σαφές ότι...\nη χώρα μας, αν και διαθέτει σημαντικά πλεονεκτήματα, τόσο από πλευράς ποσότητας όσο και από πλευράς ποιότητας υδατικών πόρων μακράν απέχει από του να τους διαχειρίζεται βιώσιμα, δηλαδή με βάση τις αρχές της διαφύλαξης της ποιότητάς τους και της βιοποικιλότητας που στηρίζουν, της υγιεινής και της διαγενεακής δικαιοσύνης.\nΤα κυριότερα προβλήματα είναι η υπερεκμετάλλευση επιφανειακών υδάτων, που φτάνει ως την εξαφάνιση λιμνών (χαρακτηριστικό παράδειγμα η Κορώνεια), η υπεράντληση, ταπείνωση, νιτρορρύπανση και υφαλμύρωση υπόγειων υδροφορέων. Συναφής με τα φαινόμενα αυτά είναι η αλόγιστη χρήση στον αστικό και ιδίως το γεωργικό τομέα. Η βαριά χημική ρύπανση είναι επίσης παρούσα με γνωστότερη την περίπτωση του Βοιωτικού Ασωπού.\nΣτο νομοθετικό και διοικητικό επίπεδο προβλήματα προκαλεί η πολυδιάσπαση των αρμοδιοτήτων και φορέων όσον αφορά τη διαχείριση των υδατικών πόρων, η ανεπαρκής συγκρότηση, στελέχωση, και εξοπλισμός των Περιφερειακών Υπηρεσιών και επιτροπών παρακολούθησης Υδάτινων πόρων, η έλλειψη μακροχρονίου προγραμματισμού, η ανεπαρκής εφαρμογή της οδηγίας για τα νερά (2000/60/ΕΚ), με χαρακτηριστικότερο μειονέκτημα την διαχείριση όχι κατά λεκάνες απορροής αλλά κατά διοικητική περιφέρεια.\nΘεωρούμε απαραίτητη μια στροφή πολιτικής για τα νερά που να περιλαμβάνει:\n· Αναθεώρηση του νόμου 3199/03, ώστε να εναρμονιστεί πλήρως με την ευρωπαϊκή οδηγία για τα νερά.\n· Στο πλαίσιο αυτό παύση κάθε σχεδίου εκτροπής υδάτων ποταμών σε διαφορετική από τη δική τους υδατική λεκάνη\n· Απόρριψη κάθε σχεδίου ιδιωτικοποίησης του πόσιμου νερού, με δεδομένη την αρνητική σχετική διεθνή εμπειρία.\n· Αντιμετώπιση της υποβάθμισης των επιφανειακών, υπόγειων και θαλάσσιων υδάτινων σωμάτων με προτεραιότητα στην απαλλαγή ποταμών και λιμνών από την επιβάρυνση με βαρέα μέταλλα, χημικά και νιτρικά. Υπογραμμίζουμε την άμεση ανάγκη αποκατάστασης της ποιότητας των νερών του βοιωτικού Ασωπού και της ίδιας της ύπαρξης της λίμνης Κορώνειας.\n· Στρατηγικό σχέδιο αναδιάρθρωσης των καλλιεργειών της χώρας, αλλά και εκσυγχρονισμού των συστημάτων άρδευσης, με έμφαση στις περιοχές με ήδη ορατά προβλήματα υφαλμύρωσης υδάτων και ερημοποίησης εδαφών και με έμφαση στην εναρμόνιση γεωργίας - κτηνοτροφίας και περιβαλλοντικής προστασίας.\n· Αναβάθμιση των υπηρεσιών ελέγχου και διαχείρισης των υδάτων (στελέχωση, εξοπλισμός)\n· Ευαισθητοποίηση του κοινού σε πρακτικές εξοικονόμησης και υπεύθυνης χρήσης του νερού ώστε να οδηγηθούμε σε «μηδενικό υδατικό αποτύπωμα».\nΟι υδατικοί πόροι μας είναι το πολυτιμότερο θεμέλιο της ζωής, της υγείας, της οικονομίας μας, και της ιδιαίτερα σημαντικής βιοποικιλότητας της χώρας μας. Ο αγώνας για την βιώσιμη διαχείρισή τους είναι για μας απόλυτη προτεραιότητα.\nΟφείλουμε, πάση θυσία, να παραδώσουμε στις επόμενες γενιές καθαρούς, δημόσιους, ακέραιους και υψηλής ποιότητας υδατικούς πόρους.\nΔΙΠΛΟ ΜΑΧΑΙΡΙ 25% ΣΤΙΣ ΣΥΝΤΑΞΕΙΣ!\nΡεπορτάζ : Π. Γεωργάκης\nΔιπλό χτύπημα θα υποστούν οι συντάξεις τόσο από τα μέτρα που είναι ήδη σε εφαρμογή όσο και από αυτά που έρχονται από το 2013. Η εφαρμογή των Νόμων Ρέππα και Πετραλιά, μαζί με τον νέο τρόπο υπολογισμού των συντάξεων που ετοιμάζει η κυβέρνηση, θα οδηγήσουν σε περαιτέρω μείωση των συντάξεων. Τα συνδικάτα εκτιμούν ότι η μείωση αυτή θα κινηθεί μεσοσταθμικά στο 25%. Έτσι: Με τον Ν. 3029 (Νόμο Ρέππα), που... ήδη έχει τεθεί σε εφαρμογή, οι εργαζόμενοι στο Δημόσιο και τα ειδικά Ταμεία (τράπεζες, ΔΕΚΟ) θα υποστούν μείωση των συντάξιμων αποδοχών τους. Και αυτό γιατί ήδη από 1/1/2008 οι συντάξιμες αποδοχές τους άρχισαν να μειώνονται από το 80% (με ρυθμό 1% κατ΄ έτος) για να φτάσουν στο 70% μέχρι το 2017. Για τον υπολογισμό της σύνταξης από το 2008 και μετά δεν θα λαμβάνεται υπόψη ο τελευταίος μισθός, αλλά ο μέσος όρος των αποδοχών της τελευταίας πενταετίας (περίπου-5%) και χωρίς τον υπολογισμό των δώρων Χριστουγέννων, Πάσχα, επιδομάτων αδείας και τριμήνων (περίπου-15%). Από το 2013, με τον Νόμο Πετραλιά, στις περιπτώσεις πρόωρης συνταξιοδότησης (ιδιωτικός τομέας) η μείωση του εισοδήματος που προκύπτει από τη σύνταξη (κύρια + επικουρική), για όσους αποχωρούν 5 χρόνια νωρίτερα, αρχίζει από το 10% και φθάνει μέχρι το 40%. Για όσους λαμβάνουν πλήρη σύνταξη, η μείωση προέρχεται από τον περιορισμό της επικουρικής σύνταξης στο 20% (και σε λίγες περιπτώσεις από τη μείωση της κύριας σύνταξης). Η μείωση του εισοδήματος στην περίπτωση αυτή είναι από 6% (το 2013) έως και 33% (το 2020).\nΤο υπουργείο Εργασίας σχεδιάζει ο νέος τρόπος υπολογισμού των συντάξεων σε όλα τα ασφαλιστικά ταμεία να αρχίσει από το 2013 αντί του 2018. Στόχος είναι οι συντάξεις σε όλα τα Ταμεία να μην υπολογίζονται με βάση την καλύτερη πενταετία ή την προσφορότερη- ως προς το ύψος του βασικού μισθού- διετία, αλλά με βάση τις εισφορές που έχουν καταβληθεί σε όλη τη διάρκεια του εργασιακού βίου. Προβλέπεται ο διαχωρισμός των προνοιακών από τις ασφαλιστικές παροχές, η θεσμοθέτηση της βασικής σύνταξης ως κοινής αφετηρίας για όλες τις κύριες συντάξεις και η καθιέρωση της ανταποδοτικής σχέσης της σύνταξης με βάση τον χρόνο εργασίας και τις καταβληθείσες εισφορές.\nΚάτω από 500 ευρώ για 700.000\nΣτο μεταξύ, στο στόχαστρο της λιτότητας και των οικονομικών μέτρων βρέθηκαν και φέτος οι συνταξιούχοι, όταν ένας στους δύο (περίπου 700.000 άτομα) σήμερα στη χώρα μας ζει με κύρια σύνταξη μικρότερη από 500 ευρώ, ενώ κατά τη διετία 2009- 2010 όλες οι συντάξεις παραμένουν καθηλωμένες. Τα στοιχεία των εργαζομένων στα ασφαλιστικά ταμεία (ΠΟΠΟΚΠ) δείχνουν ότι το 31% των συνταξιούχων έχει κύρια σύνταξη κάτω από 450 ευρώ, άλλο ένα ποσοστό της τάξης του 29,3% λαμβάνει σύνταξη 450- 600 ευρώ και μόλις το 14,8% παίρνει κύρια σύνταξη πάνω από 1.050 ευρώ.\nΣτα 655 ευρώ η μέση σύνταξη\nΤα ίδια στοιχεία δείχνουν ότι η μέση κύρια σύνταξη, το 2008, είχε διαμορφωθεί- και παραμένει- στα 655 ευρώ. Η μέση σύνταξη λόγω γήρατος φθάνει τα 752 ευρώ, λόγω αναπηρίας τα 535 ευρώ και λόγω θανάτου τα 498 ευρώ.\nΝα σημειωθεί ότι κατά το 2008 οι αυξήσεις στις συντάξεις δόθηκαν σε δύο δόσεις: 3% από 1/1.2008 και 2% από 1/10/2008 για τους ασφαλισμένους όλων των Ταμείων πλην ΟΓΑ. Επίσης, για δεύτερη συνεχόμενη χρονιά παραμένουν καθηλωμένες και οι επικουρικές συντάξεις, ενώ χωρίς αυξήσεις καταβάλλεται και το ΕΚΑΣ, το οποίο είχε αυξηθεί κατά 35 ευρώ μέσα στο 2008.\nΚΡΥΦΟ ΧΑΡΑΤΣΙ ΣΕ ΧΙΛΙΑΔΕΣ ΣΤΕΓΑΣΤΙΚΑ ΔΑΝΕΙΑ...\nΚρυφό φόρο για εκατοντάδες χιλιάδες φορολογουμένους που έχουν στεγαστικό δάνειο φέρνει η περικοπή της φοροαπαλλαγής των τόκων των στεγαστικών δανείων. Το νέο φορολογικό νομοσχέδιο προβλέπει τη μείωση στο 20% της έκπτωσης από τον φόρο των τόκων των στεγαστικών δανείων για όλους τους δανειολήπτες. Έτσι για τους περισσότερους φορολογουμένους που... έχουν στεγαστικό δάνειο θα εκπίπτει πλέον από τον φόρο μικρότερο ποσό τόκων σε σχέση με το ισχύον καθεστώς, γεγονός που ισοδυναμεί με πρόσθετη φορολογική επιβάρυνση.\nΠρόκειται για επιβάρυνση που καθιστά δώρο άδωρο για τη μεγάλη αυτή κατηγορία δανειοληπτών τις μειώσεις φόρου που προκύπτουν για τα χαμηλά και μεσαία εισοδήματα από τη νέα φορολογική κλίμακα. Μάλιστα στις επιβαρύνσεις θα πρέπει να προστεθούν και αυτές που θα προέλθουν από τις αλλαγές στον τρόπο έκπτωσης των δαπανών για τα ασφάλιστρα και τις κλασικές οικογενειακές δαπάνες όπως για υδραυλικούς, ηλεκτρολόγους, κομμωτήρια, γυμναστήρια και εστιατόρια. Το αποτέλεσμα είναι όχι μόνο να εκμηδενίζεται το όποιο όφελος από τη φορολογική κλίμακα, αλλά να προκαλούνται και πρόσθετες επιβαρύνσεις.\nΕιδικότερα, με το νέο φορολογικό νομοσχέδιο, που αναμένεται να εγκριθεί στην οριστική του μορφή κατά την αυριανή συνεδρίαση του Υπουργικού Συμβουλίου, έρχονται τα πάνω κάτω στο μέτωπο των φοροαπαλλαγών, με τις μεγαλύτερες επιβαρύνσεις να απορρέουν από την απόφαση του οικονομικού επιτελείου να καθιερώσει ενιαίο συντελεστή 20% για την έκπτωση τόκων στεγαστικών δανείων πρώτης κατοικίας από τον οφειλόμενο φόρο, ανεξάρτητα από τον χρόνο λήψης του δανείου και το ύψος του. Με την αλλαγή αυτή, περισσότερο ζημιωμένοι είναι όσοι έχουν λάβει δάνειο για πρώτη κατοικία έως το 2002, καθώς μέχρι σήμερα οι τόκοι που καταβάλλουν αφαιρούνται στο σύνολό τους από το εισόδημα χωρίς όριο τετραγωνικών μέτρων ακινήτου έως το 1999 και με όριο πρώτης κατοικίας τα 120 τ.μ. για δάνεια από το 2000 έως το 2002. Παραπάνω φόρο θα πληρώσουν επίσης και όσοι πήραν στεγαστικό δάνειο από το 2009, οπότε και αυξήθηκε σε 40% το ποσοστό των τόκων που αφαιρούνται από τον φόρο. Μάλιστα η φοροαπαλλαγή αυτή είχε επεκταθεί και για δευτερεύουσες κατοικίες μέχρι 200 τ.μ.\nΑς πάρουμε το παράδειγμα ενός φορολογουμένου με ετήσιο εισόδημα 35.000 ευρώ. Εξαιτίας της εφαρμογής της νέας φορολογικής κλίμακας, ο φόρος που οφείλει από 6.250 ευρώ (με την παλιά κλίμακα) μειώνεται κατά 50 ευρώ, στα 6.200 ευρώ.\nΟ φορολογούμενος αυτός έχει λάβει ένα στεγαστικό δάνειο πρώτης κατοικίας 120 τ.μ. το 2002 και πληρώνει τόκους 3.000 ευρώ τον χρόνο. Με βάση το μέχρι σήμερα ισχύον καθεστώς, από το εισόδημά του θα αφαιρεθούν τα 3.000 ευρώ των τόκων και θα φορολογηθεί για εισόδημα 32.000 ευρώ, οφείλοντας έτσι φόρο 5.200 ευρώ.\nΜε το φορολογικό νομοσχέδιο όμως ορίζεται ότι οι τόκοι στεγαστικών δανείων αφαιρούνται σε ποσοστό 20% από τον φόρο που αναλογεί. Έτσι, τα 3.000 ευρώ οδηγούν σε έκπτωση φόρου 600 ευρώ, που αφαιρούνται από τον νέο φόρο (εξαιτίας της νέας κλίμακας) των 6.200 ευρώ, με αποτέλεσμα ο τελικός φόρος να διαμορφώνεται σε 5.400 ευρώ ή 200 ευρώ παραπάνω σε σχέση με τον φόρο που όφειλε προ των αλλαγών.\nΕπιβαρύνσεις έρχονται και για δανειολήπτες που εξυπηρετούν δάνεια τα οποία ελήφθησαν πέρυσι. Με το ισχύον καθεστώς από τον φόρο αφαιρείται το 40% των τόκων στεγαστικών δανείων κύριας ή δευτερεύουσας κατοικίας έως 200 τ.μ. Στην περίπτωση αυτή, ένας φορολογούμενος με εισόδημα 40.000 ευρώ ο οποίος εξαιτίας της κλίμακας δεν έχει την παραμικρή αλλαγή στον οφειλόμενο φόρο (8.000 ευρώ φόρος του αναλογούσε με την παλιά κλίμακα, 8.000 ευρώ του αναλογεί και με τη νέα) και καταβάλλει 3.000 ευρώ για τόκους στεγαστικών δανείων, με το παλαιό καθεστώς θα είχε μείωση φόρου 1.200 ευρώ, με το νέο το όφελος περιορίζεται σε 600 ευρώ.\nΥπάρχει και μία κατηγορία φορολογουμένων για τους οποίους οι αλλαγές δεν έχουν την παραμικρή επίπτωση. Πρόκειται για όσους έχουν λάβει στεγαστικό δάνειο (έως 200.000 ευρώ) για αγορά πρώτης κατοικίας (έως 120 τ.μ.) την περίοδο 1-1-2003 έως 31-12-2008, οπότε σήμερα ισχύει έκπτωση 20% των τόκων από τον φόρο, όπως δηλαδή θα ισχύει και μετά την ψήφιση του νομοσχεδίου αν δεν υπάρξουν αλλαγές.\n«Φρένο» στα ιδιωτικά σχολεία\nΦρένο βάζει το υπουργείο Παιδείας στα σχέδια μερίδας ιδιωτικών σχολείων να προχωρήσουν σε περικοπές μισθών στους εκπαιδευτικούς.\nΜε ανακοίνωση που εξέδωσε χθες το υπουργείο Παιδείας, προειδοποιεί πως στο πλαίσιο των αρμοδιοτήτων του θα «σταματήσει κάθε προσπάθεια ιδιωτικών εκπαιδευτηρίων προς αυτήν την κατεύθυνση». Τονίζει ακόμη πως ο νόμος για την εισοδηματική πολιτική αφορά τον δημόσιο τομέα για την εξυπηρέτηση του δημοσίου συμφέροντος. «Σε καμία περίπτωση δεν μπορεί να χρησιμοποιηθεί για την περικοπή αποδοχών εργαζομένων στον ιδιωτικό τομέα, προς όφελος των ιδιωτικών συμφερόντων».\nΘρίλερ μέχρι την επέτειο της Εθνεγερσίας\nΠαρασκηνιακός μαραθώνιος, με έντονη διπλωματία στην Ε.Ε., για την παροχή βοήθειας στην Ελλάδα, εν όψει της κρίσιμης Συνόδου Κορυφής της 25ης Μαρτίου.\nΤην υποστήριξή της στην πολιτική που προωθεί η Ελληνική Κυβέρνηση και την αποφασιστικότητα της Ε.Ε να κάνει ότι είναι αναγκαίο για τη σταθερότητα της ευρωζώνης, επιβεβαίωσε η Άγγελα Μέρκελ, σε τηλεφωνική επικοινωνία που είχε χθες Κυριακή με τον Γιώργο Παπανδρέου.\nΣύμφωνα με τον κυβερνητικό εκπρόσωπο της Γερμανίας, η καγκελάριος επανέλαβε τη στήριξη της στη μεταρρυθμιστική πολιτική της Ελλάδας και την αποφασιστικότητα της Ευρωπαϊκής Ένωσης να κάνει ότι είναι αναγκαίο για να διασφαλίσει τη σταθερότητα της ευρωζώνης.\nΑπό την πλευρά του ο πρωθυπουργός, στο τηλεφώνημα που έγινε αργά το απόγευμα της Κυριακής, επανέλαβε ότι η χώρα μας δεν έχει ζητήσει οικονομική βοήθεια.\nΠίεση προς το Βερολίνο για να εγκρίνει έναν μηχανισμό βοήθειας για την Ελλάδα, ασκεί ο Ζοζέ Μπαρόζο, με συνέντευξή του που δημοσιεύεται στη γερμανική εφημερίδα Handelsblatt.\nΗ Ιταλία στηρίζει, δήλωσε ο Σίλβιο Μπερλουσκόνι .\nΗ Ιταλία είναι "απολύτως υπέρ" της βοήθειας από την Ευρωπαϊκή Ένωση στην Ελλάδα, δήλωσε την Κυριακή στο πρακτορείο Ρόιτερς, ο ιταλός πρωθυπουργός Σίλβιο Μπερλουσκόνι, μία ακόμα ένδειξη του πόσο διχασμένες είναι οι χώρες της ευρωζώνης ως προς το τί πρέπει να πράξουν για την ελληνική οικονομική κρίση.\n"Είμαστε απολύτως υπέρ", είπε ο Μπερλουσκόνι ερωτηθείς για το αν η Ιταλία θεωρεί ότι η Ε.Ε πρέπει να βοηθήσει την Ελλάδα.\nΜιλώντας στο περιθώριο προεκλογικής συγκέντρωσης στην Μπολόνια, ο ιταλός πρωθυπουργός είπε ότι ακόμα είναι πολύ νωρίς για να πούμε αν η ελληνική οικονομική κρίση θα βρεθεί στο επίκεντρο της Συνόδου Κορυφής της Ε.Ε την Πέμπτη, στις Βρυξέλλες.\n"Δεν το έχουμε ακόμα συζητήσει αυτό", είπε ο Μπερλουσκόνι.\nΕντονες διεργασίες ενόψει Συνόδου Κορυφής\nΔιχασμένη εμφανίζεται η ΕΕ για το σχέδιο βοήθειας στην Ελλάδα, λίγα 24ωρα πριν τη Σύνοδο Κορυφής, με την Αγκελα Μέρκελ να δηλώνει ότι δεν θα υπάρχει το θέμα της ενίσχυσης στην ατζέντα, «δεδομένου ότι η ίδια η Ελλάδα μας λέει ότι δεν χρειάζεται τη στιγμή αυτή βοήθεια» και τον Σίλβιο Μπερλουσκόνι να τάσσεται στο πλευρό της χώρας μας. Την ίδια ώρα, ο πρόεδρος της Ευρωπαϊκής Επιτροπής Ζοζέ Μανουέλ Μπαρόζο ασκεί πιέσεις στη Γερμανία για αποδοχή μηχανισμού βοηθείας.\nΣυγκεκριμένα, η Γερμανίδα καγκελάριος θα δεχόταν ως έσχατη λύση ένα μηχανισμό διμερούς οικονομικής ενίσχυσης των κρατών της ΕΕ προς την Ελλάδα, εκτιμά όμως ότι κάτι τέτοιο δεν είναι προς το παρόν απαραίτητο.\nΑν η Ελλάδα απειλούταν με παύση πληρωμών θα βοηθούνταν «με διμερή τρόπο από τα κράτη ή ακόμα θα μπορούσε να καταφύγει στη βοήθεια του Διεθνούς Νομισματικού Ταμείου», δήλωσε, κατά τη διάρκεια συνέντευξής της στο γερμανικό ραδιόφωνο.\n«Οι υπουργοί Οικονομικών πρέπει σίγουρα να μιλήσουν μεταξύ τους» για την στάση που θα υιοθετήσουμε σε περίπτωση χρεοκοπίας ενός κράτους, πρόσθεσε η καγκελάριος. «Αλλά γι' αυτό το θέμα, δεν έχει ληφθεί καμία πολιτική απόφαση (...) Γι' αυτό το λόγο θεωρώ κατηγορηματικά ότι παραμένει ανοιχτό», συνέχισε.\nΗ Γερμανίδα καγκελάριος πιστεύει ότι η απόφαση για αυτό το ζήτημα δεν πρέπει να ληφθεί κατά τη διάρκεια της συνόδου κορυφής της Ευρωπαϊκής Ενωσης την επόμενη εβδομάδα. «Πιστεύω ότι προς το παρόν η Ελλάδα δεν έχει ανάγκη από χρήματα και η ελληνική κυβέρνηση το επιβεβαίωσε. Γι' αυτό το λόγο θα συμβούλευα να μην δημιουργήσουμε αναταραχές στις αγορές δημιουργώντας ψευδείς προσδοκίες από τη σύνοδο της Πέμπτης», τόνισε.\n«Τι θα πρέπει να κάνουμε σε περίπτωση που η Ελλάδα αντιμετωπίσει αδυναμία πληρωμών; Το ζήτημα αυτό δεν τίθεται, όμως, τη στιγμή αυτή. Η Ελλάδα δεν αντιμετωπίζει αδυναμία πληρωμών και επομένως δεν είμαστε υποχρεωμένοι να συζητήσουμε τη στιγμή αυτή για βοήθεια», υπογράμμισε.\nΕπίσης, η Αγκελα Μέρκελ διαβεβαίωσε ότι «θα κάνουμε τα πάντα για να διατηρήσουμε τη σταθερότητα της ζώνης του ευρώ».\nO υπουργός Οικονομικών της Γερμανίας Βόλφγκανγκ Σόιμπλε, στη συνέντευξή του στην Μπιλντ της Κυριακής, δηλώνει ότι η Γερμανία θα αποδεχτεί τη διμερή οικονομική ενίσχυση των ευρωπαϊκών χωρών προς την Ελλάδα, αλλά δεν διευκρινίζει εάν το Βερολίνο θα συμμετάσχει σ΄ αυτόν το μηχανισμό.\n«Για τη βοήθεια της Ευρωπαϊκής Ενωσης προς την Ελλάδα, δεν υπάρχει συλλογικό όργανο. Με αυστηρή δημοσιονομική πειθαρχία θα προχωρήσουμε σε συντονισμένη διμερή ενίσχυση και σε εθελοντική βάση», αναφέρει. Επίσης, προσθέτει ότι η Αθήνα διαθέτει τη δυνατότητα να ζητήσει ένα δάνειο από το Διεθνές Νομισματικό Ταμείο (ΔΝΤ).\n«Είναι προς το συμφέρον της Γερμανίας να διασφαλίσει τη σταθερότητα της ευρωπαϊκής νομισματικής ένωσης», λέει στη γερμανική εφημερίδα Handelsblatt ο Ζοζέ Μανουέλ Μπαρόζο. «Είμαι βέβαιος ότι η Γερμανία θα συμβάλει εποικοδομητικά στην επίλυση της παρούσας κρίσης», προσθέτει ο πρόεδρος της Ευρωπαϊκής Επιτροπής.\n«Είμαι απόλυτα σίγουρος ότι αυτό το θέμα είναι εξαιρετικά ευαίσθητο για την εσωτερική πολιτική της Γερμανίας», επισήμανε, αλλά η Ευρωπαϊκή Ενωση πρέπει τώρα «να λύσει με επείγουσα διαδικασία» το ελληνικό πρόβλημα και αυτό «ανεξάρτητα από την πολιτική ατζέντα των κρατών-μελών», υπαινισσόμενος τις περιφερειακές εκλογές που θα διεξαχθούν στις 9 Μαΐου στο κρατίδιο της Βόρειας Ρηνανίας-Βεστφαλίας, το αποτέλεσμα των οποίων είναι εξαιρετικά κρίσιμο για το μέλλον του κυβερνώντος γερμανικού συνασπισμού.\nΗ καγκελάριος της Γερμανίας είχε τηλεφωνική επικοινωνία με τον Γιώργο Παπανδρέου, το απόγευμα της Κυριακής.\n«Ο Ελληνας πρωθυπουργός επαναβεβαίωσε ότι η Ελλάδα δεν χρειάζεται οποιαδήποτε οικονομική βοήθεια. Η καγκελάριος επανέλαβε τη στήριξη της στη μεταρρυθμιστική πολιτική της Ελλάδας και την αποφασιστικότητα της Ευρωπαϊκής Ένωσης να κάνει ό,τι είναι αναγκαίο, για να διασφαλίσει τη σταθερότητα της ευρωζώνης», δήλωσε Γερμανός κυβερνητικός εκπρόσωπος.\nΑπό το Γραφείο Τύπου του πρωθυπουργού επιβεβαιώθηκε ότι ο κ. Παπανδρέου «επανέλαβε ότι, η Ελλάδα δεν έχει ζητήσει χρηματοδοτική βοήθεια από τους εταίρους της» και ότι «ανέλυσε τις ελληνικές θέσεις σχετικά με τον τρόπο με τον οποίο η Ευρωπαϊκή Ένωση θα πρέπει να διασφαλίσει και να ενισχύσει την σταθερότητα της Ευρωζώνης».\nΟ Γιώργος Παπανδρέου διεμήνυσε το Σάββατο ότι η Ελλάδα θα λύσει μόνη της τα προβλήματά της και θα πληρώσει η ίδια τα δικά της χρέη, αλλά ζητεί πολιτική στήριξη εναντίον των κερδοσκόπων που αφαιρούν από τη χώρα τη δυνατότητα να δανειστεί με όρους που θα της επιτρέψουν να ανασάνει. Γι' αυτό, σημείωσε, ζητάμε να είναι «τα όπλα πάνω στο τραπέζι, ώστε να μας αφήσουν ήσυχους οι κερδοσκόποι».\nΣτο μεταξύ, ο πρωθυπουργός της Ιταλίας Σίλβιο Μπερλουσκόνι είπε ότι η χώρα του «στηρίζει απόλυτα» την παροχή οικονομικής βοήθειας στην Ελλάδα από την Ευρωπαϊκή Ένωση. Παράλληλα, συμπλήρωσε ότι ακόμα είναι πολύ νωρίς για να πούμε αν η ελληνική οικονομική κρίση θα βρεθεί στο επίκεντρο της Συνόδου. «Δεν το έχουμε ακόμα συζητήσει αυτό», ανέφερε.\nΑπό την πλευρά του ο Επίτροπος Οικονομικών και Νομισματικών Υποθέσεων Όλι Ρεν, λέει στην εφημερίδα Welt am Sonntag ότι «η ΕΕ έχει τα μέσα (να θέσει σε λειτουργία) μία ταχεία και συντονισμένη βοήθεια». «Τα χρηματοοικονομικά μέτρα βοηθείας μπορεί να υλοποιηθούν σύντομα, αλλά θα συνεπάγονται αυστηρών υποχρεώσεων» της Ελλάδας έναντι των εταίρων της, αναφέρει.\nΤαυτόχρονα, απορρίπτει τις προτάσεις της καγκελαρίου Μέρκελ να αυξηθούν οι κυρώσεις προς τις χώρες που δεν μπορούν να θέσουν υπό έλεγχο το έλλειμμά τους.\n«Ο κύριος στόχος της Ευρωπαϊκής Ένωσης δεν πρέπει να είναι η επιβολή αυστηρότερων κυρώσεων προς τις χώρες αυτές (με υπέρογκο έλλειμμα), αλλά η βελτίωση των προληπτικών μέτρων στο πλαίσιο του Συμφώνου Σταθερότητας», σημείωνει και προσθέτει: «Αν η ΕΕ διέθετε τα απαραίτητα μέσα για να διασφαλίσει από την αρχή ότι ο εθνικός προϋπολογισμός μίας χώρας θα πληροί τις απαιτήσεις της ευρωζώνης, δεν θα υπήρχε ανάγκη για επιβολή κυρώσεων».\nΑκόμη, τονίζει ότι η Ευρωπαϊκή Επιτροπή θα πρέπει να συμμετέχει περισσότερο στη διαδικασία καθορισμού του δημοσιονομικού προϋπολογισμού των χωρών-μελών, διότι αυτό θα επιτρέψει στην Κομισιόν να εντοπίζει εγκαίρως αν μία χώρα-μέλος της Ευρωζώνης δεν μπορεί πλέον να ικανοποιήσει τις υποχρεώσεις της όπως αυτές ορίζονται από το Σύμφωνο Σταθερότητας και Ανάπτυξης.\n«Αν μίας χώρας ο προϋπολογισμός κινείται προς τη λάθος κατεύθυνση, αυτό χρειάζεται να συζητηθεί με σοβαρό τρόπο από το Εurogroup», δηλαδή τους 16 υπουργούς Οικονομικών της Ευρωζώνης.\n«Σήμερα, η Ευρωπαϊκή Επιτροπή, η οποία είναι επιφορτισμένη με την αξιολόγηση του προϋπολογισμού μίας χώρας, ενημερώνεται από τα κράτη-μέλη της μόνο όταν οι προϋπολογισμοί τους έχουν ήδη οριστικοποιηθεί», είπε ο Ρεν, προσθέτοντας ότι «τότε είναι πολύ αργά».\nΑναρτήθηκε από πολιτική ενημέρωση στις 8:46 π.μ. 0 σχόλια\nΤΑ ΝΕΑ: Οι «κρυφοί» φόροι\nΚρυφούς φόρους περιλαμβάνει το νέο φορολογικό νομοσχέδιο, οι οποίοι θα επιβαρύνουν το σύνολο των φορολογουμένων. Πρόκειται για το ψαλίδι που προβλέπεται στη φοροαπαλλαγή των τόκων για στεγαστικά δάνεια, για τον περιορισμό του αφορολόγητου ορίου στην αγορά πρώτης κατοικίας καθώς και για την επιβολή ΦΠΑ σε δαπάνες των νοικοκυριών για δικηγόρους, συμβολαιογράφους, αγορές από λαϊκές όπως και στα έξοδα νοσηλείας σε ιδιωτικές κλινικές.\nΕΛΕΥΘΕΡΟΤΥΠΙΑ.Άσφαιρα πυρά στη φοροδιαφυγή.\nΕΛΕΥΘΕΡΟΣ ΤΥΠΟΣ. "Μαθητευόμενος μάγος..."\nΚαζάνι που βράζει το ΠΑΣΟΚ.\nΑναρτήθηκε από πολιτική ενημέρωση στις 8:24 π.μ. 0 σχόλια\nΑΛΛΑΖΕΙ Η ΠΟΙΝΙΚΗ ΝΟΜΟΘΕΣΙΑ ΓΙΑ ΤΟΥΣ ΑΝΗΛΙΚΟΥΣ ΔΡΑ...\nΓενικές δηλώσεις στήριξης από Μέρκελ ύστερα από πι...


Άρης – ΠΑΟΚ / σχόλια | BASKETBALL ARIS\nΑρχική Gamethread Άρης – ΠΑΟΚ / σχόλια\nΆρης – ΠΑΟΚ / σχόλια\nΠροηγούμενο άρθροΗ «Coca-Cola Τρία Έψιλον» χορηγός της ΑΡΗΣ Κ.Α.Ε.\nΕπόμενο άρθροΆρης – ΠΑΟΚ 62-66\n22 Οκτωβρίου 2016 5:48 μμ\nΠότε παίζουμε Λευκάδα είπαμε;\n22 Οκτωβρίου 2016 7:17 μμ\n22 Οκτωβρίου 2016 7:18 μμ\nΜούρτος αντί για Μάρμπλ τελικά βασικός ( διαβάζει basketballaris ο Πρίφτης )\n22 Οκτωβρίου 2016 7:38 μμ\nΠολυ αδυναμος ο παοκ εμεις μαυρο χαλι σπαμε τα στεφανια και παλι\n22 Οκτωβρίου 2016 7:44 μμ\n18-16 πρώτο δεκάλεπτο…\n22 Οκτωβρίου 2016 7:49 μμ\nΤι χαλι θεε μου πονανε τα ματια μας\n22 Οκτωβρίου 2016 7:52 μμ\nΦρου φρου φρου, μας ζαλισε ο διαιτητής\n22 Οκτωβρίου 2016 7:56 μμ\nαυτό το πράγμα δεν φαίνεται να μπορεί να γίνει ομάδα…\n22 Οκτωβρίου 2016 7:57 μμ\nαπό 2 φάουλ οι Μούρτος , Τζένκινς , Καββαδάς , Ντράγκι και 3 ο Μάρμπλ…μάλιστα. Από αυτούς 3 ο Πέινερς , 2 ο Μπράιαντ\n22 Οκτωβρίου 2016 8:00 μμ\n7 λάθη κι ακόμα δεν έφυγε το ημίχρονο…\n22 Οκτωβρίου 2016 8:01 μμ\nεσένα που το μάτι σου κόβει, βλέπεις καμία εξέλιξη, καμία πρόοδο;;\n22 Οκτωβρίου 2016 8:04 μμ\nΒλέπω άγχος . Μεγάλο άγχος.\n22 Οκτωβρίου 2016 8:06 μμ\nΆγχος, γιατί;; αν είμαστε αγχωμένοι στην αρχή της σαιζόν, θα πρέπει να μην κατεβαίνουμε καθόλου παρακάτω…\n22 Οκτωβρίου 2016 8:09 μμ\nΤο παιχνίδι αυτό έχει έξτρα πίεση , ειδικά από τη στιγμή που δεν παίζει καλά η ομάδα. Δεν είναι σαν το περσινό που πήγαμε αήττητοι και παίζοντας – σχετικά – καλά.\n22 Οκτωβρίου 2016 8:02 μμ\nAν με αυτον τον παοκ παιζουμε ετσι με μια σοβαρη ομαδα τι θα γινοταν????\n22 Οκτωβρίου 2016 8:15 μμ\n32-33 τέλος ημιχρόνου. Λοιπόν έχουμε 11/26 σουτ , 7/12 και 9 λάθη και χάνουμε με έναν πόντο.\n22 Οκτωβρίου 2016 8:23 μμ\nΑν παει ετσι το ματς το πιο πιθανο να κριθει στην τυχη και σε 1-2 σουτ στα τελευταια λεπτα.Κρυφη μου ελπιδα να αρχισει να βγαινει η κουραση στο 3ο και 4ο δεκαλεπτο μπας και καταφερουμε να φερουμε το παιχνιδι στα μετρα μας.Και μονο που το λεω βεβαια ντρεπομαι.Αν με αυτο τον παοκ εισαι ετσι τι να πω…Και επιτελους οχι αλλη alley oop πασα.ΦΤΑΝΕΙ!Αν ημουν Πριφτης και τους ειχα πει σταματηστε να το κανετε αυτο και παλι το καναν ε θα εκανα τον επομενο αμεσως αλλαγη μπας και βαλει μυαλο!Αν παλι δε τους το κοψε,ε μαλλον εχει αγχος και ο Πριφτης!… Περισσότερα »\nΠαρακολουθώ το ματς από το ραδιόφωνο αλλά νομίζω πως μου μεταφέρεται πλήρως η εικόνα της ομάδας. Το πιο πιθανό είναι πως τα εύκολα σφυρίγματα βγάζουν και τις δύο ομάδες έξω από το ρυθμό τους. Αλλά το ματς θα το καθορίσει αυτός που θα φανεί πιο επαγγελματίας στο παρκέ. Δηλαδή μάλλον εμείς. Αλλά τούτο θα συνεχίσει κρύβει τα χάλια μας κάτω από το χαλάκι. Πρέπει να ανέβει η ψυχολογογία μας. Απορώ όμως: Πώς γίνεται οι ίδιοι παίκτες που θεωρούσαμε μέχρι χτες παίκτες του προπονητή τους να είναι τόσο ασύνδετοι και απείθαρχοι; Θέλω να πιστεύω πως τούτο το πρώτο μέρος θα είναι… Περισσότερα »\n22 Οκτωβρίου 2016 8:41 μμ\nΔε φταιει ο πριφτης για τετοια απαραδεκτη εμφανιση.ο παοκ εδω κ ποση ωρα παιζει με τους παγκιτες που λιγο ξεχωριζουν απ τους βασικους.παιδικα λαθη απο παικτες αμπαλους και επιπολαιους.ποιος μπακνερ και ποιος μαρμπλ και ποιος ντραγκι???πλακα κανουμε..\n22 Οκτωβρίου 2016 8:53 μμ\n43-48 τέλος τρίτου δεκαλέπτου… Σφίγγουν τα γάλατα…\n22 Οκτωβρίου 2016 8:54 μμ\nΜεταφέρω από τα σχόλια: το ιατρικό τιμ του Άρη ενημέρωσε ότι ο Καββαδάς δεν πρόκειται να συνεχίσει στο ματς.\n22 Οκτωβρίου 2016 8:55 μμ\nΤην τύχη μας δηλαδή…κάθε παιχνίδι και τραυματισμός …είναι δυνατόν;\n22 Οκτωβρίου 2016 9:15 μμ\nΞανθοπουλος οπως λεμε καλαθης.τον πηρε χαμπαρι ο μαρκοπουλος και μας εξαιτιας του χανουμε πλεον σχεδον το παιχνιδι.\n22 Οκτωβρίου 2016 9:16 μμ\nΕ καλά 15 χρόνια που παίζει , όλη η Ελλάδα τον ξέρει…\n22 Οκτωβρίου 2016 9:19 μμ\n22 Οκτωβρίου 2016 9:26 μμ\nΆντε γεια. ΤΕΛΙΚΟ ΣΚΟΡ 62-66 και έντονες αποδοκιμασίες.\nΑυτή θα μπορούσε να είναι η πιο ευεργετική μας ήττα. Προτιμώ την ήττα μπας και συνέρθουν παρά μια νίκη με αυτό το χάλι.\n22 Οκτωβρίου 2016 9:30 μμ\nΠάμε τώρα για το τοπικ με τα περισσότερα σχόλια στην ιστορία…\n22 Οκτωβρίου 2016 9:38 μμ\nμε λιγα λογια ΑΡΗΣ-ΛΕΥΚΑΔΑ 62-66, ποιος να το πιστευε οτι οταν τους κοροϊδευαμε θα ερχονταν εδω μεσα και θα μας κερδιζαν. ΕΛΕΟΣ\n22 Οκτωβρίου 2016 9:41 μμ\nΟ βασικός σέντερ παίζει 2′ περισσότερα από τον 37χρονο παροπλισμένο 3ο-4ο σέντερ σου, έχει 2 ριμπάουντ, είναι συνεχώς σαν χαμένος. Το βασικό 3ρι τρώει τάπα σε 2 σερί επιθέσεις σαν παιδάκι 1ης γυμνασίου (σχεδόν τον σημάδευε τον αντίπαλο).Ο Ξανθόπουλος ωραίος σε όλα αλλά πρέπει να του απαγορευτεί το σουτ. Αλλά δεν έπαιρνε και κανείς άλλος πρωτοβουλία…\n22 Οκτωβρίου 2016 9:44 μμ\nΟλοι εμεις που βλεπαμε την καταστροφη να ερχεται ειμαστε οι κακοι οπαδοι που κανουμε κακο με την κριτικη μας…καθηστε λοιπον και παρακολουθηστε την χειροτερη ηττα της 20ετιας κατα εμε…Να χανεις ευκολα απο τον χειροτερο πσοκ της συγχρονης ιστοριας….εγω το ξαναλεω και οποιος το καταλαβει εχει καλως εγω στην δουλεια μου κρινοναι καθημερινα..αυτος που εφτιαξε αυτο το τραβεστι τι πρεπει να γινει…???


Μπροστά στην πρόοδο και τα έργα που αλλάζουν τη Νίσυρο που είναι αποτέλεσμα της σκληρής και οργανωμένης δουλειάς, δεν διστάζουν να κατασκευάζουν ψεύδη, να συκοφαντούν ανθρώπους, να καταφεύγουν σε πρωτοφανή χυδαιότητα.\nΕπειδή δεν είχαν και δεν έχουν κανένα σχέδιο λόγω της ανικανότητας τους, προσπαθούν με καταγγελίες να σταματήσουν ή να αργοπορήσουν κάθε έργο που πάει να γίνει. Το μοναδικό σχέδιο που έχουν είναι το σαμποτάζ και είναι τέτοια η απελπισία τους και η κοινωνική τους απομόνωση που καταφεύγουν σε ακραίες δολιότητες, αδιαφορώντας για την Νίσυρο και την κοινωνία της Νισύρου. Τα ένστικτά τους είναι βασισμένα στο μίσος, είναι το θρόϊσμα που κάνει το μίσος της αποτυχίας καθώς χαϊδεύει τα αυτιά ορισμένων ανίδεων έτοιμων να βρουν δικαιολογία.\nΑυτοί είναι οι «πατριώτες» που ενέγραψαν παρανόμως 160 αλλοδαπούς για να κερδίσουν τις δημοτικές εκλογές το 2014 και επενδύοντας με αυτό τον άθλιο τρόπο στην συνεχόμενη επανεκλογή τους για τα επόμενα χρόνια! Με την ιστορική απόφαση του πρωτοδικείου Κώ που είχαμε καταφύγει, ευτυχώς διεγράφησαν. Η πατρίδα σώθηκε. Όμως είχαν καταφέρει να αλλοιώσουν το αποτέλεσμα των εκλογών του 2010. Το μεγαλύτερο έγκλημα στην ιστορία του τόπου μας. Η δικαιοσύνη σύντομα πιστεύουμε να κάνει τη δουλειά της. Είναι αυτοί με τα εκατοντάδες τιμολόγια. Είναι αυτοί που δυσφημίζουν τη Νίσυρο.\nΤον τελευταίο ενάμισυ χρόνο έγινε μεγάλη προσπάθεια από τη Δημοτική Αρχή να έρθει στη Νίσυρο η ΜΟΜΚΑ για να φτιάξει το δρόμο από το Παλιόκαστρο έως το ηφαίστειο. Τα καταφέραμε. Είναι εδώ. Καταφέραμε κάτι που προσπαθεί να κάνει κάθε νησί της Ελλάδας. Αυτοί οι άθλιοι έκαναν καταγγελία στον εισαγγελέα, στο δασονομείο, στην αστυνομία! Ζητούν να σταματήσει το έργο άμεσα, να πάρουν αυτόφωρο τους στρατιώτες! Ο ίδιος ο φερόμενος ως αρχηγός της αντιπολίτευσης έκανε την καταγγελία!\nΤους αφήνουμε σε εσάς, στην κοινωνία, να τους κρίνει.\nΤα ίδια αυτά στοιχεία πλησίασαν επενδυτές για τα Λουτρά και τους ζήτησαν να μην επενδύσουν! Η μεθοδευμένη υπονόμευση της οικονομίας της Νισύρου, την ώρα που η Δημοτική αρχή τους καλεί να επενδύσουν στα Ιαματικά Λουτρά, συνιστά πράξη που εισέρχεται στη σφαίρα της δικαιοσύνης. Ο λόγος για τη συνέχεια προφανώς της ανήκει.\nΕίναι αυτοί που κατήγγειλαν τους επαγγελματίες με τις πέργολες με αποτέλεσμα να πληρώνουν πρόστιμα και να προσπαθούμε τώρα ακόμα να βρούμε λύση!\nΕίναι αυτοί που σταμάτησαν την διάνοιξη χώρου στάθμεσης στον Εμπορειό ζητώντας να πάει αυτόφωρο ο Δήμαρχος.\nΕίναι αυτοί που προσπάθησαν να σταματήσουν την τσιμεντόστρωση του δρόμου από το λιμάνι έως το Ηρώον!\nΕίναι αυτοί που κατήγγειλαν το Δήμο επειδή έκανε προσλήψεις εργαζομένων!\nΕίναι αυτοί που ήθελαν να κάνουν τη Νίσυρο εργοστάσιο γεωθερμίας για να τροφοδοτεί με ρεύμα τα υπόλοιπα νησιά!\nΕίναι αυτοί που κατήγγειλαν τα οχήματα του Δήμου που παραλάβαμε και τα οποία κινούσαν οι ίδιοι χωρίς άδειες κυκλοφορίας, με αποτέλεσμα ο Δήμος να πληρώσει πρόστιμο 14.000 ευρώ και να επιβληθεί πρόστιμο στους οδηγούς!\nΕίναι αυτοί που κατήγγειλαν το λεωφορείο του Δήμου επειδή μεταφέρει τους Νισύριους δωρεάν στα χωριά!\nΕίναι αυτοί που κατήγγειλαν το Δήμο επειδή τίμησε τον αείμνηστο Ντίνο Παπαδέλια!\nΕίναι αυτοί που ξεπούλησαν την πλατεία των Νικειών.\nΕίναι αυτοί που προσπάθησαν να μην επικυρωθεί η μεταφορά του Ανατολικού τμήματος του Γυαλιού στη Νίσυρο!\nΕίναι αυτοί που κατήγγειλαν το Δήμο για την μεταφορά των λυμάτων μακριά από τον οικισμό στοχεύοντας αυτά να πηγαίνουν στη θάλασσα για να δημιουργηθεί πρόβλημα στο δήμαρχο!\nΕίναι αυτοί που μηνιαίως σχεδόν αναγκάζεται ο Δήμαρχος να επισκέπτεται το Αστυνομικό Τμήμα Νισύρου και τα Δικαστήρια στην Κώ!\nΕίναι αυτοί που καταγγέλνουν τα πάντα!\nΘα υπάρξει εκτενής αναφορά σε κάθε μία καταγγελία και στους καταγγέλλοντες.\nΗ απάντησή μας σε αυτούς τους καταστροφείς της πατρίδας είναι η σκληρή δουλειά σε όλα τα επίπεδα με στόχο την ανάπτυξη της Νισύρου και την οικονομική ευημερία του λαού της Νισύρου.\nΤο έργο που γίνεται, για το οποίο είμαστε περήφανοι, δεν πρόκειται να σταματήσει.\nΑυτά για τα οποία δεσμευτήκαμε στον Νισύρικο λαό θα υλοποιηθούν κατά γράμμα.\nΑποτελεί καθήκον απέναντι στην πατρίδα, η πλειοψηφία των εκλεγμένων εκπροσώπων του λαού της Νισύρου, ο λαός της Νισύρου, να δώσουμε μήνυμα στους νέους και σε όλους που μας παρακολουθούν σε αυτή την περιπέτεια, ότι υπάρχει όριο στην ανοχή απέναντι σε αυτούς που θέλουν να βλάψουν τη Νίσυρο και τη Νισύρικη κοινωνία.


Κλοπή μελισσιών και GPS\nΘέμα: Κλοπή μελισσιών και GPS Σαβ Απρ 07, 2012 11:14 am\nΚαλημέρα παιδιά. Επειδή πριν από λίγες μέρες έκλεψαν 75 μελίσσια ενός φίλου από την Οιχαλία Μεσσηνίας και επειδή το θέμα από ότι καταλαβαίνω είναι πάντα επίκαιρο θα ήθελα να με ενημερώσει κάποιος για το GPS και αν υπάρχει κάποια σελίδα με περισσότερες πληροφορίες. Ευχαριστώ πολύ .\nΘέμα: Απ: Κλοπή μελισσιών και GPS Σαβ Απρ 07, 2012 7:21 pm\nΚαλησπερα, ρηξε μια ματια εκει ειχα σκευτει και εγω να εγκαταστησω Gps στα μελισσια μου, προς το παρον τα εχω σε μερος που η κλοπη ειναι αδυνατη.\nTo συγκεκρημενο ειχα σκευτει να το αγορασω, με 100 Ε περιπου εχεις το GPS μαζι με την μπαταρια που κρατα 30 μερες συμφωνα με τον κατασκευαστη.\nΜπορεις να το τοποθετησεις στο καπακι της κυψελης, ετσι ωστε να μην σε εμποδιζει, και για να το φορτιζεις να αλλαζεις το καπακι ή μπορεις να παρεις περισσοτερες μπαταριες και να τις αλλαζεις καθε φορα που επισκεπτεσαι τα μελισσια σου. Προστατευεται και απο βροχες στο καπακι, μπορεις και να του κανεις στεγανοποιηση με σιλικονη ή προπολη.\nΘα το τοποθετησεις σε ενα ή το πολλυ δυο μελισσια λογο κοστους .\nΜε την συμπεριφορα των μελισσων σχετικα με τα μικροκυματα δεν ξερω τι ακριβως ισχυει.\nΚατα την γνωμη μου ειναι καλη σκεψη, και εχει πλεονεκτημα σε σχεση με τις καμερες. Με 100 Ε που θα επερνες κατι πχ ενα κινητο , που στην ουσια δεν το χρειαζεσαι, παρε κατι με το οποιο θα προστατεψεισ την περιουσια σου.\nGps εχει βαλει ο Αδερφος μου στο αυτοκινητο(οχι το συγκεκριμενο , αλλα παρομοιο), το εγκαταστησαμε μαζι, και δουλευει.\nΕπισης υπαρχει και η σελιδα http://www.chinavasion.com/ ρηξε μια ματια και εδω, εχει πολλα ειδη μπορεις να το παραγειλεις μεσω ιντερνετ, εχω αγορασει απο εκει.\nΘέμα: Απ: Κλοπή μελισσιών και GPS Σαβ Απρ 07, 2012 7:44 pm\nΜπορεις και να τον καμουφλαρεις σε πλαισιο, οπως ειναι ο τροφοδοτης - πλαισιο doolite. Να κανεις κομψη ξηλοκατασκευη στεγανοποιημενη που να μην υποψηαστει ο κλευτης αμεσα και να κερδισεις χρονο .\nΝα το δει κα να νομισει οτι ειναι και τυχερος που επεσε στα χερια του.\nΝα δινει την εντυπωση οτι ειναι πατεντα που καταπολεμα πχ την βαρροα.\nΜε τις καμερες αντε να δεις καμια σκοτεινη φιγουρα που να μιαζει σε ανθροπο, ο οποιος θα φορτωνει τα μελισσια σου, και μετα τι κανεις ? που θα σε βοηθησει ? πωσ θα ψεξεισ ? Θα την βαλεισ στο Youtube να την βλεπουμε και να λεμε τι επεθες? Και αμα δεν την δει ο κλεφτης αφου συνηθως μελετα την κλοπη , την νυχτα αναβει λαμπακι υπερηθρο και φαινεται, .\nΘέμα: Απ: Κλοπή μελισσιών και GPS Σαβ Απρ 07, 2012 8:17 pm\nΕυχαριστώ για την απάντηση σου και πιστεύω ότι με βοήθησες. Θα το συζητήσω και με φίλους μελισσοκόμους που έχουν ανησυχήσει λόγω των τελευταίων κρουσμάτων στην περιοχή , γιατί θα ήθελα να σου πω ότι και από κάποιον άλλον έκλεψαν 5 , και πιστεύω να φτάσουμε σε κάποια λύση .


Βαλβέρδε για Σπόρτινγκ! | "GreekzNews"\nHome » ΠΟΔΟΣΦΑΙΡΟ » Βαλβέρδε για Σπόρτινγκ!\nΒαλβέρδε για Σπόρτινγκ!\nWritten By Greekznews 1 on Κυριακή, 7 Οκτωβρίου 2012 | 12:10\nΟ Ερνέστο Βαλβέρδε είναι σύμφωνα με πληροφορίες από την Πορτογαλία υποψήφιος για να καθίσει στον πάγκο της Σπόρτινγκ Λισσαβώνας μετά την απομάκρυνση του Σα Πίντο.\nΟ πρώην προπονητής του Ολυμπιακού είναι στην λίστα των υποψηφίων για την ανάληψη της τεχνικής ηγεσίας της Σπόρτινγκ Λισσαβώνας. Σύμφωνα με πηγές που αλιεύσαμε από την Πορτογαλία ο σύλλογος προτίθεται να μιλήσει με τον Ερνέστο Βαλβέρδε για να βολιδοσκοπήσει τις προθέσεις του.\nΟι ουσιώδεις εξελίξεις θα δρομολογηθούν εντός της επόμενης εβδομάδας. Ο «Τσινγκούρι» είναι ψηλά στην σχετική λίστα ενώ ένα άλλο όνομα που «παίζει» δυνατά είναι αυτό του Κο Αντριάνσε. Στην Λισσαβώνα θα περιμένουν να δουν την εικόνα της ομάδας στο επερχόμενο παιχνίδι πρωταθλήματος με την Πόρτο.\nΤο εκτός έδρας παιχνίδι της Σπόρτινγκ είναι προγραμματισμένο για την Κυριακή. Από την Δευτέρα και μετά οι παράγοντες της Σπόρτινγκ θα καταλήξουν στις τελικές τους αποφάσεις αν και βάσει των όσων προκύπτουν από την Πορτογαλία ο Βαλβέρδε είναι ένας τεχνικός που τους αρέσει πολύ και ως άνθρωπος αλλά και ως επαγγελματίας προπονητής.


Δήμος Καλαμαριάς: «Το κλίμα αλλάζει… αλλάζω ζωή» - Η πρωτότυπη ιδέα μιας 16χρονης μαθήτριας! - OTA VOICE Δήμος Καλαμαριάς: «Το κλίμα αλλάζει… αλλάζω ζωή» - Η πρωτότυπη ιδέα μιας 16χρονης μαθήτριας! - OTA VOICE\nΔήμος Καλαμαριάς: «Το κλίμα αλλάζει… αλλάζω ζωή» – Η πρωτότυπη ιδέα μιας 16χρονης μαθήτριας!\nΜε ένα επιτραπέζιο παιχνίδι, που στόχο έχει τη σωτηρία του περιβάλλοντος, η 16χρονη μαθήτρια του 3ου Λυκείου Καλαμαριάς, Μελίνα Μπελενιώτη, απέσπασε το πρώτο βραβείο σε Πανελλήνιο Διαγωνισμό «Το κλίμα αλλάζει…αλλάζω ζωή» της Ελληνικής Εταιρίας Περιβάλλοντος και Πολιτισμού.\nΟ Δήμαρχος Καλαμαριάς, Γιάννης Δαρδαμανέλης, ενημερώθηκε για τη διάκριση της μαθήτριας και την κάλεσε στο γραφείο του να τη συγχαρεί, αλλά και για να ενημερωθεί για το παιχνίδι που έφτιαξε.\nΗ Μελίνα, συνοδευόμενη από την οικογένειά της, γεμάτη ενθουσιασμό εξήγησε στον κ. Δαρδαμανέλη το λόγο που προχώρησε σ’ αυτήν την κίνηση: «Ήταν η περίοδος που ενημερωνόμουν για την κλιματική αλλαγή και συνειδητοποίησα το μέγεθος του προβλήματος και της ευθύνης μας. Γι’ αυτό ασχολήθηκα. Ήταν ένας τρόπος να εκφραστώ».\nΟ κ. Δαρδαμανέλης, την συνεχάρη τόσο για την διάκρισή της, όσο και για την ιδέα της. «Η δημιουργία τέτοιων παιχνιδιών περνάει χρήσιμα μηνύματα σε μικρούς και μεγάλους. Μπράβο για όλο αυτό που σκέφτηκες και έφτιαξες. Είμαι περήφανος, γιατί στην Καλαμαριά οι νέοι μετατρέπουν τις ανησυχίες του σε πρωτότυπες ιδέες», τόνισε ο Δήμαρχος Καλαμαριάς.\nΠοιος είναι ο σκοπός του παιχνιδιού;\nΟι ηγέτιδες/τες των ηπείρων πρέπει να καταπολεμήσουν την κλιματική αλλαγή, υλοποιώντας αρκετές περιβαλλοντικές δράσεις ώστε να περιορίσουν την άνοδο της θερμοκρασίας, στους +1,5 Κελσίου και να προστατεύσουν την βιοποικιλότητα του πλανήτη χωρίς όμως να καταρρεύσει η οικονομία τους. Οι επιστήμονες διαπίστωσαν ότι ο στόχος των +1,5 Κελσίου είναι ο πιο ρεαλιστικός κι αυτός με τις πιο διαχειρίσιμες συνέπειες. Το παιχνίδι μπορεί να έχει από 2 έως 6 παίχτες, ηλικίας άνω των 12 ετών. Ανάλογα με τον αριθμό των συμμετεχόντων αλλάζει το χρηματικό ποσό που δίνεται σε κάθε παίχτη. Στο συγκεκριμένο παιχνίδι ή ΟΛΟΙ κερδίζουν ή ΟΛΟΙ χάνουν! Είναι η τελευταία ευκαιρία!


Χριστίνα Τάκη MD, Πλαστικός Χειρουργός, Αυξητική Γάμπας\nΑυξητική Γάμπας - Calf Augmentation\nΗ αυξητική γάμπας είναι η επέμβαση με την οποία γίνεται αύξηση του μεγέθους του γαστροκνήμιου μυ, δηλαδή του μυ που καλύπτει κυρίως το άνω τριτημόριο της κνήμης (γάμπα). Η αυξητική της γάμπας αφορά σε άνδρες και γυναίκες που επιθυμούν πιο γεμάτες και σχηματισμένες κνήμες και δεν το καταφέρνουν, παρά τις προσπάθειες που καταβάλλουν με την γυμναστική. Επίσης, μπορεί να αφορά σε ασθενείς με ασυμμετρία στις κνήμες που δημιουργήθηκε έπειτα από τραυματισμό ή επέμβαση, όπως και σε ασθενείς με εκ γενετής νόσους λ.χ. ραιβοιπποποδία (club foot), δισχιδή ράχη (spina bifida), αλλά και πολιομυελίτιδα (poliomyelitis).\nΔιαδικασία για την Αυξητική Γάμπας\nΗ διαδικασία είναι απλή. Η/Ο ενδιαφερόμενη/ος προσέρχεται στην κλινική το πρωί νηστική/ός. Μετά τον απαραίτητο προεγχειρητικό έλεγχο, διενεργείται η επέμβαση της αυξητικής γάμπας με γενική νάρκωση. Ο γαστροκνήμιος έχει δύο γαστέρες, δηλαδή δύο κεφαλές, την έσω και έξω, οι οποίες εκφύονται από το μηριαίο οστό. Ο μυς καταλήγει στον αχίλλειο τένοντα. Η έσω γαστέρα φυσιολογικά είναι πιο αναπτυγμένη από την έξω, και αυτός είναι ο λόγος που κατά την αυξητική διενεργείται πάντα η αύξηση της έσω γαστέρας, ενώ πολύ λιγότερες φορές διενεργείται η αύξηση και των δύο γαστέρων (δύο ενθέματα για τις δύο κεφαλές της κνήμης).\nΗ αύξηση του μεγέθους της γάμπας γίνεται με τρεις τρόπους:\nμε ενθέματα σιλικόνης ορισμένου σχήματος που μοιάζουν με το σχήμα της γαστέρας,\nμε αυτόλογο λίπος (το λίπος που προέρχεται από τον οργανισμό μας),\nμε υαλουρονικό Macrolane.\nΗ τοποθέτηση των ενθεμάτων (προθέσεις σιλικόνης) γίνεται με μία τομή πίσω από το γόνατο. Δημιουργείται μία κοιλότητα (τσέπη) για την εισαγωγή της πρόθεσης κάτω από την περιτονία του γαστροκνήμιου μυ. Όταν γίνεται αύξηση με υαλουρονικό Mαcrolane, το υαλουρονικό εγχέεται με βελόνα, και δεν χρειάζεται παρά μόνο τοπική νάρκωση για την όλη διαδικασία. Το ίδιο ισχύει και για το αυτόλογο λίπος. Το υαλουρονικό Macrolane δεν έχει μόνιμα αποτελέσματα, έχει διάρκεια 1,5 με δύο χρόνια και χρειάζεται επανάληψη. Μετά την επέμβαση με τις προθέσεις σιλικόνης για την αυξητική γάμπας, συστήνεται η παραμονή στη κλινική για ένα βράδυ και η έξοδος το επόμενο πρωί. Η/Ο ασθενής φέρει πιεστική περίδεση στις γάμπες για 48 ώρες.\nΑποθεραπεία - Χρόνος Ανάρρωσης μετά την Αυξητική Γάμπας\nΓια το πρώτο διάστημα, συστήνεται περπάτημα με προσοχή και δίχως να κουράζεται η/ο ασθενής, ενώ τις ώρες που δεν περπατάει θα πρέπει να ξεκουράζει τα πόδια του σε σχετικά αντίρροπη θέση.Το περπάτημα συστήνεται με προσοχή για την πρώτη εβδομάδα, ενώ σταδιακά αυξάνονται οι χρόνοι του περπατήματος. Η επιστροφή στις ενασχολήσεις επιτρέπεται στις 15 μέρες. Για πλήρη αποκατάσταση χρειάζονται 1 με 1,5 μήνες.\nΕπιπλέον Πληροφορίες για την Αυξητική Γάμπας\nΤην τελευταία δεκαετία, η αυξητική γάμπας κερδίζει όλο και περισσότερους υποψηφίους γυναίκες και άνδρες. Με την αυξητική στις γάμπες καλύπτεται το κενό που υπάρχει ανάμεσα στις κνήμες και που δημιουργεί την εικόνα των ραιβών - στραβών ποδιών. Επιπλέον, διορθώνονται οι πολύ λεπτές γάμπες (σαν μακαρόνι), και τα πόδια εμφανίζονται πιο αρμονικά.\nΠαρενέργειες Αυξητικής Γάμπας\nΑνάμεσα στις παρενέργειες αναφέρονται οι παρακάτω:\nοίδημα (πρήξιμο) περιοχής.\nΑποτελέσματα Αυξητικής Γάμπας\nΤα αποτελέσματα είναι μόνιμα όταν η αυξητική γάμπας γίνεται με τις προθέσεις – τα ενθέματα σιλικόνης. Το ίδιο ισχύει και για το αυτόλογο λίπος. Στην περίπτωση της αυξητικής γάμπας με αυτόλογο λίπος μπορεί να χρειαστεί επανάληψη της διαδικασίας. Το Macrolane Υαλουρονικό χρειάζεται επανάληψη της μισής ποσότητας της αρχικής που έχει εγχυθεί στον χρόνο πάνω για να έχει διάρκεια 2 με τρία χρόνια.\nΚόστος Αυξητικής Γάμπας\nΤο κόστος εξαρτάται από την κλινική, την αναισθησία, όπως και τα ενθέματα που θα χρησιμοποιηθούν. Σε κάθε περίπτωση μπορεί να προσαρμοστεί στις προσδοκίες της/του ενδιαφερόμενης/ου.\nΗ αυξητική γάμπας είναι μία επέμβαση της Πλαστικής Χειρουργικής που κερδίζει όλο και περισσότερους οπαδούς τα τελευταία χρόνια. Τα αποτελέσματα είναι μόνιμα όταν γίνεται αυξητική με προθέσεις ή αυτόλογο λίπος. Δίνει λύση στα προβλήματα ασυμμετρίας της γάμπας, όπως και του κενού που δημιουργείται ανάμεσα στις γάμπες, και δημιουργεί αρμονικά πόδια.


Ταξίδι στις Προλεταριακές Συνοικίες της Ρίγας – Έκθεση φωτογραφίας στην Οία – Aigaio365\nΤετάρτη 3 Μαρ. 2021 | 00:58\nAigaio365 > ΚΥΚΛΑΔΕΣ > ΣΑΝΤΟΡΙΝΗ > Ταξίδι στις Προλεταριακές Συνοικίες της Ρίγας – Έκθεση φωτογραφίας στην Οία\nΤαξίδι στις Προλεταριακές Συνοικίες της Ρίγας – Έκθεση φωτογραφίας στην Οία\nΜαΐ 10, 2018, 2:26 ΜΜ\nΗ έκθεση φωτογραφίας “Egons Spuris. ΡΙΓΑ: Προλεταριακές Συνοικίες 19ου και αρχών 20ου αιώνα“, παρουσιάζεται στο Πανηγυρόσπιτο Αγίου Γεωργίου, στην Οία, την Πέμπτη 10 Μαΐου 2018, στο πλαίσιο του εορτασμού των 100 χρόνων της Δημοκρατίας της Λετονίας.\nΟ Egons Spuris (1931-1990) γεννήθηκε στη Ρίγα, την πόλη στην οποία αφιέρωσε το σημαντικότερο μέρος της δουλειάς του με τη σειρά The Proletarian Districts of Rīga (1970–1980) [Προλεταριακές Συνοικίες της Ρίγα (1970–1980)], στην οποία περιλαμβάνονται περίπου 7500 αρνητικά και εκατοντάδες εκτυπωμένες φωτογραφίες.\nΟ Spuris, ένας από τους πιο διακεκριμένους Λετονούς φωτογράφους της εποχής του, είχε μεγάλη επιρροή στην καλλιτεχνική φωτογραφία στις χώρες της Βαλτικής και τη Σοβιετική Ένωση. Το στυλ που ακολούθησε το χαρακτηρίζει ως υποκειμενική καταγραφή. Εστιάζοντας πρωτίστως στον φωτογράφο και στο ίδιο το μέσο, ο Spuris αποσυνέδεσε τον εαυτό του από τις επιπτώσεις του παραδοσιακού ρόλου της Σοβιετικής φωτογραφίας –απεικόνιση της πραγματικότητας– ως τεκμήριο και/ή ως προπαγάνδα.\nΟ Spuris έχει βραβευτεί από την Αμερικανική Ένωση Καλλιτεχνικής Φωτογραφίας PSA (Photographic Society of America), όπως επίσης έλαβε την πιο σημαντική διάκριση AFIAP (Artist – Καλλιτέχνη) από την Διεθνή Ομοσπονδία της Καλλιτεχνικής φωτογραφίας (International Federation of Photographic Art). Το 1975 έγινε ο πρώτος Σοβιετικός καλλιτέχνης που βραβεύτηκε με χρυσό μετάλλιο.\nΟι φωτογραφίες του έχουν εκτεθεί σε δεκαοκτώ ατομικές εκθέσεις και έχει λάβει μέρος σε μεγάλο αριθμό ομαδικών εκθέσεων σε 48 χώρες.\nΣτην έκθεση παρουσιάζεται μια συλλογή 54 υψηλής ποιότητας φωτογραφικών αναπαραγωγών, τα οποία είναι αντίγραφα των πρωτότυπων φωτογραφιών που πάρθηκαν από τον ίδιο τον καλλιτέχνη Egons Spuris. Η αντιγραφή, επεξεργασία και αναπαραγωγή των φωτογραφιών έχει γίνει από τον Έλληνα φωτογράφο Ηλία Κοσίντα.\nΤα εγκαίνια της έκθεσης θα πραγματοποιηθούν την Πέμπτη 10 Μαΐου, ώρα 19:00, στο Πανηγυρόσπιτο της Οίας.\nΗ έκθεση θα διαρκέσει μέχρι τις 30 Μαΐου και θα λειτουργεί καθημερινά 18:00-20:00\nEgons Spuris, Δημοκρατίας της Λετονίας, Έκθεση Φωτογραφίας\nΠροηγούμενο άρθρο 10ο Πανκυκλαδικό Συνέδριο Συλλόγων Γυναικών: Μηδενική ανοχή στη βία κατά των γυναικών - Μας αφορά όλους και όλες!\nΕπόμενο άρθροΜαξίμου: Το μπάχαλο στη γραμμή της ΝΔ φανερώνει το αδιέξοδό της